Wordless Wednesday: Alocasia Macrorrhiza Variegata

Alocasia Macrorrhiza Variegata.
Ada orang panggil Keladi Albino.
Sangat special dan cantik dengan varigasi warna hijau putih.
Harga pun boleh tahan cantik juga jika mencapai ketinggian manusia.
Terima kasih sahabatku 💛


Wordless Wednesday: Cendawan Tiram

Cendawan tiram dari bongkah cendawan.
Beli dekat shopee je.
Da habis tuaian batch pertama.
Semua bongkah tengah direhatkan untuk next tuaian pulak.
Alhamdulillah.


Aisyah Buat Donat Coklat

Aisyah Buat Donat Coklat |
Masa balik Shah Alam hari tu, ibu Aisyah bagi gambar dalam whatsapp group family. Kemain Aisyah seronok buat donat kat rumah masa bunda kat
Port Dickson
 lagi. Tak tunggu bunda pun nak buat donat sama-sama. Haha!
Rupanya Aisyah dah request berminggu-minggu kat ibu dia, nak donat. Agaknya hujung minggu tu lah ibu dia baru lapang sikit nak buatkan donat untuk dia. Ciksun share aje lah gambar dia mendonat kat rumah tu ye.
Nampak nau muka bahagia dia dapat donat coklat. Ciksun sampai rumah lewat petang tu, sempat la merasa donat yang Aisyah buat dengan ibu dia ni. Eh, sedap pulak. Lembut aje donatnya walaupun dah sejuk. Adik ciksun buat dua jenis donatnya, donat coklat dengan donat sosej. Dak Sarah, adik Aisyah, kerja dia makan bahagian coklat aje. Bahagian donat yang tak kena coklat, dia letak tepi. Haha!
Sebelum pergi sekolah esoknya, diorang makan biskut teddy ni pulak. Bunda bawak balik dari camping kat Port Dickson. Ada lebihan makan-makan kat sana. Suka la budah dua ketul tu. Haishh, rindu betul dengan diorang. Bila la nak pergi Shah Alam lagi?


Amaran

Amaran
 by
Siti Nordiana & Bunga

Verse 1

Si kancil terpedaya di baham buaya

Dendangnya Shalala

Terkena Shalala

Siapa terpesona di qalam manis nya

Katanya Shalala

Matanya Shalala

Pre-Chorus

Amaran, untuk kamu

Jika datang

Hanya untuk kau sakitkan aku

Amaran, untuk aku jika jatuh

Waspada ku

Chorus

Shalala

Awas bahaya

Dia buaya

Shalala

Awas bahaya

Dia buaya

Rap

Buat apa saja aku nak (aku nak)

Yang itu yang ini tak suka boleh blah (boleh blah)

I dont cry, i dont waste my time

Kalau tak serasi asal nak cakap banyak

Cus a cheat stays a cheater dan kau masih yang sama

Banyak sangat wayang, penuh dengan drama

Drama? Ya drama drama

Kepala semak nak berapa banyak?

Serik dah ku taknak

Verse 2

Si dara harus lah menjaga tingkah lakunya

Budinya Shalala

Batasnya Shalala

Jangan mudah diperguna pintarnya teruna

Ketawa Shalala

Terluka Shalala

Pre-Chorus

Amaran, untuk kamu

Jika datang

Hanya untuk kau sakitkan aku

Amaran, untuk aku jika jatuh

Waspada ku

Chorus

Shalala

Awas bahaya

Dia buaya

Shalala

Awas bahaya

Dia buaya

Bridge

Wanita, rusuk kira pada Adam nya

Bawa harmoni dalam jiwa

Lambang nya gegarkan dunia

Wanita, harus sedar tidak semua

Yang hadir takkan tetap lama

Rela lepas dari dakapnya


Beef Ramen Lebih Penting Daripada...

Beef Ramen Lebih Penting Daripada...
 | Bukan selalu, memang jarang-jarang seketul ciksun nak pilih ramen kalo makan dekat luar. Dulu pernah sekali dua makan dekat sini, tapi tetap nasi juga jadi pilihan. Ciksun kan tak berapa gemar sangat mi berkuah gini. Kalau ada pun, mesti dari kategori laksa dan maggi. Haha.
Ni sebab kawan ciksun yang teringin, jadi ciksun turutkan saje. Dari plan asal kitorang nak redeem tiket wayang 4DX dekat GSC Cinemas, terus tukar ke makan ramen sebab staff cakap 4DX untuk Spiderman: No Way Home tu gegaran dia terlalu kuat. Risau pulak ciksun sebab masih trauma dengan kejadian pinggang dekat Port Dickson. Dibuatnya time tengah bergegar tu sakit pinggang tu datang, aduhaiii satu panggung kena berhenti nanti.
Ikutkan, boleh aje nak teruskan movie tu. Tapi kena bayar sendiri lah, satu tiket RM20++ untuk standard hall di hujung minggu. Ish, mahal dan tak berbaloi. Tu yang tukar plan, pergi makan or lepak minum je lah. Terus ke Ichiban Ramen, full house betul restoran ni. Sijil halal JAKIM dia ada lagi tapi dia simpan kat rak belakang kaunter. Haha. Tiberr cite sebab nanti mesti orang cari, halal ke Ichiban Ramen? 😝
Ciksun order Beef Ramen sebab tak tahan tengok kepingan daging nipis bergulung-gulung dalam gambar menu dia. Yee, ciksun memang peminat daging hirisan nipis-nipis gini. Kalo pergi makan dekat Sushi King pun sama bila mood nak makan set meal. Mesti cari Yakiniku! Kak Ajan pulak order Smoked Duck Ramen. Total rega makanan dan minuman kitorang RM60++.
"Kita ni memang suka makan ek, Sunah?" tiberr kak Ajan cakap gini.
Ciksun blur, pandang dia lama.
"Sebab rega makanan kita ni lagi mahal dari dua tiket wayang tadi."
Lahhhhh.
Betul jugak tu 🤣


Building Lasting Memories and Awesome Friendships at LEGOLAND® Malaysia Resort

The resort’s largest fun-filled Friendship Fest kicks off, emphasising the importance to connect and interact with friends
| Theme parks ignite a certain joy for many people regardless of age, making visits a lifelong memory. As 2021 draws to an end, LEGOLAND® Malaysia Resort spotlights the celebration of friendship, presenting guests with a fun way to reconnect and share new experiences.
Taking on the theme “Largest Fun, Built on Friendship”, LEGOLAND Malaysia Resort’s Friendship Fest is set to begin on 3 December till 9 January with a list of fresh activities that is sure to keep everyone buzzing with excitement.
“Friendships are built to last, provided there are efforts to keep the connections going and enjoy special moments together. The months of isolation have made it difficult for children and adults alike to do all of that,” said CS Lim, Divisional Director at LEGOLAND Malaysia Resort.
He added, “LEGOLAND itself is a safe and excellent destination for children and families to spend quality and build awesome memories. By extending the Friendship Fest as our latest attraction, we want to bring different ways to help children rekindle drifted connections and make new friends, reminding them again the value of treasuring their BFFs.”
Childcare experts report that friendships are important for a child’s happiness, health, and development. Friendships benefit children by in many ways, including improving social skills as well as developing learning capabilities like collaboration, problem-solving, and communication.
All activities throughout the festival are designed to help them loosen up once again to play and interact with their closest friends and even make new ones. The event is themed around the LEGO® Friends TV show with its main characters – Mia, Emma, Olivia, Andrea, Stephanie – a super group of girls that are funny, smart, problem solving, fun, quirky, silly, sarcastic and are the kind to not take themselves too seriously. The group also embodies various personality traits, making it easy for anyone to relate and connect with.
This event marks one of the biggest partnerships between LEGO and LEGOLAND Malaysia Resort in recent times. The festival was designed for a journey of fun with colours, performances and even science experiments that entice senses while leaving nothing but a smile on our guests’ faces all day. It is truly an event that has something for everyone.
A Glimpse of What to Expect
During the Friendship Fest, visitors will find many fun activities themed according to the LEGO Friends characters around LEGOLAND including: -
A Live Performance:
Sing and dance along with LEGO Friends of Heartlake City super group, girl gang during their performance - LEGO Friends, LIVE!. This is also the very first live LEGO Friends performance ever for LEGOLAND globally and LEGOLAND Malaysia is excited to be the first to share it with Malaysian guests!
Meet and Greet:
Meet the girls up close and share a moment with your favourite or all of them as they cruise around in their NEW Rides blasting their favourite songs! You might even get to catch Olivia’s Robot Zobo and Emma’s Motor Scooter.
Other Activities:
Sing your heart out and express yourself freely at Andrea’s Karaoke booth!
Nurture your love for animals at Mia’s Stables and build a Bella – Mia’s favourite horse!
Embrace your competitive side with Stephanie’s Shoot and Score. Be prepared to show off your sporty skills and become top of the scoreboard.
Emma’s Expressive Art Class is where you can let your imagination flow.
Move your body with Stephanie’s Stepathon.
If you’re as curious as Olivia, check out Olivia’s Mad Science show to learn some crazy experiments.
Love a good mystery and problem to solve, get your detective hat on to help the girls find a few missing belongings with Friends Fun Find.
Embrace 2022 with a spectacular light show with a LEGO twist at the Fireworks Extravaganza at 8.00pm on 31 December
Dance with the LEGO Friends to their favourite Holiday Song at the LEGO Friends Xmas Special
Stand a chance to win amazing gifts everyday at our daily Advent Calendar Draw when you spend more than RM50 at any LEGOLAND Retail Store.
Say farewell at our daily Farewell Show where we light up LEGO Duplo Tree to end the day on a festive show.
Contests:
Strut your stuff down the catwalk and let your inner celebrity lose during Andrea’s Catwalk Contest – you may just be the winner of some fantastic prizes.
Put your building skills to the test with Mia’s Speed Building cause she’s looking for the fastest builder to gift a special prize.
LEGO DOTS Promotion
LEGOLAND Malaysia Resort is also offering guests the opportunity to create their own DOTS bracelet at the DOTS cart and bring it home, completely free of charge, with the purchase of any LEGO Friends or LEGO DOTS playsets valued at RM149 and above.
For more information on the exciting line-up of activities, head over to the official website,
https://www.legoland.com.my/explore/shows-entertainment/friendship-fest-1/
  or via the social media pages on
Facebook
 and
Instagram
.


Christmas & New Year Festive Buffets @ Thistle Johor Bahru |

  Tinggal berapa hari je lagi nak Krismas, lepas tu masuk pula tahun baru 2022.
  Namun, negara kita masih lagi dirundung kesedihan kerana bencana banjir besar
  yang melanda negeri-negeri tengah Semenanjung Malaysia. Sampai hari ni, masih
  ada lagi kerja-kerja menyelamat mangsa yang terperangkap dilakukan. Pagi ni,
  suami share juga matahari dah terbit menampakkan dirinya selepas mendung dan
  hujan beberapa hari.

  Semoga air semakin surut di kawasan-kawasan banjir. Banyak juga yang perlu
  dibersihkan, berat mata memandang, berat lagi bahu yang memikul. Semoga
  dipermudahkan urusan semua yang terjejas dengan bencana banjir ni dan diberi
  ketabahan kepada keluarga dan rakan-rakan yang kehilangan insan tersayang.
  Ameen.

  Untuk kita yang berada di Johor Bahru, tetap juga kena berjaga-jaga walaupun
  tak termasuk dalam kawasan amaran banjir. Benda macam ni sukar dijangka. Mamak
  ciksun pun tiap kali call, mesti pesan angkat semua barang-barang penting ke
  tempat tinggi. Risau dia kalau banjir melanda. Sama-sama kita doakan moga
  dijauhkan dari perkara-perkara yang tak diingini. Apa-apapun, hidup perlu
  diteruskan.

  Ciksun dah lama menyepi, tak update blog. Hanya update dekat IG dan
  kadang-kadang muncul di Facebook. Tak sihat beberapa hari selepas balik dari
  Shah Alam. Demam panas, selsema dan batuk. Terlalu penat agaknya ciksun ni
  sebab dari Shah Alam, esoknya terus pergi job review hotel opening dekat JB.
  Masa dekat hotel pun dah rasa macam nak demam. Balik rumah keesokan harinya,
  memang terus demam panas. Terus buat self test kit COVID-19, alhamdulillah
  negatif. Risau kan sebab kita travel dan jumpa ramai orang. Alhamdulillah, ni
  dah semakin baik, cuma masih lagi selsema dan kadang-kadang batuk berkahak.
  Doakan moga ciksun makin sembuh ya!

  Bagi uols yang duduk sekitar JB, nak cari bufet Krismas atau Tahun Baru, boleh
  lah teruskan membaca. Ciksun nak share Christmas & New Year Festive
  Buffets dekat Thistle Johor Bahru sempena Krismas dan Tahun Baru tak lama lagi
  ni. Diorang ada buat promo Christmas Eve dan Christmas Day Buffet Lunch &
  Dinner, serta New Year's Eve dan New Year's Day Buffet Lunch & Dinner
  dekat Glass Restaurant.

  Antara menu-menu hot yang uols kena cuba nanti adalah BBQ Beef Brisket,
  Roasted Whole Cajun Chicken, Itik Salai Masak Lemak Cili Padi, Seafood on Ice,
  Garlic Prawn Skewer, Sate Ayam & Daging, Stuffed Chicken Breast with
  Spinach & Feta Cheese dan banyak lagi! Boleh belek gambar-gambar kat bawah
  ni antara makanan yang ciksun cuba.

  Amacam, nampak menyelerakan tak? Bagi ciksun, memang semua sedap-sedap menu
  kali ni. Semuanya secukup rasa. Paling ciksun suka lah Itik Salai Masak Lemak
  Cili Padi tu. Memang sedap gilerrr, masa ceduk masuk pinggan tak tahu lagi
  daging apa dalam kawah tu. Bila da suap masuk mulut, perghhh terus nampak itik
  terkedek-kedek di awang-awangan. Ahahaha! Over!

  Menu-menu pencuci mulut dia pun meriahhh. Tak Thistle kalo tak meriah uolsss!
  Dulu bulan puasa pun meriah dengan tema durian, kali ni mesti la tema Krismas
  pulak. Kek-kek memenuhi dessert counter dia, jangan tak try Raspberry Tart tu,
  memang kegilaan ramai. Masa preview hari tu, chef siap kena restock sebab
  cepat habis. Hahaha!

  Untuk tengok lagi banyak gambar menu yang lain, uols boleh belek kat Facebook
  Page Sunah Sakura ek. Ciksun dah upload awal hari tu sebelum 15 Disember 2021
  sebab nak bagi peluang kepada yang nak grab rega Early Bird.

Berapa harga buffet ni?

Christmas Eve - 24 Disember 2021

  Buffet Lunch: RM88nett (Dewasa) | RM48nett (Kanak-kanak)

  Buffet Dinner: RM128nett (Dewasa) | RM68nett (Kanak-kanak)

Christmas Day - 25 Disember 2021

      Buffet Lunch: RM88nett (Dewasa) | RM48nett (Kanak-kanak)

      Buffet Dinner: RM128nett (Dewasa) | RM68nett (Kanak-kanak)

New Year's Eve - 31 Disember 2021

        Buffet Lunch: RM88nett (Dewasa) | RM48nett (Kanak-kanak)

        Buffet Dinner: RM128nett (Dewasa) | RM68nett (Kanak-kanak)

New Year's Day 01 Januari 2022

        Buffet Lunch: RM88nett (Dewasa) | RM48nett (Kanak-kanak)

        Buffet Dinner: RM128nett (Dewasa) | RM68nett (Kanak-kanak)

Untuk tempahan, uols boleh terus contact pihak Thistle Johor Bahru ya!

Tel. No.
+607 222 9234
Whatsapp
+6012 789 2092
Email
fnbcoordinator.jb@thistle.com.my | salesthistle.johorbahru@thistle.com.my


HABIB Tampil Konsep Bilik Pameran Baru Serba Moden dan Mewah

Bilik pameran terbaru HABIB di Bangsar Village II berkonsepkan moden dan mewah
 | HABIB, sebuah jenama barangan kemas tempatan telah membuka secara rasminya bilik pameran terbaru di Bangsar Village II. Berkeluasan 2,399 kaki persegi (223 meter persegi), ini merupakan bilik pameran HABIB pertama yang mempunyai ruangan istimewa untuk memberi suasana mewah dan lebih keselesaan kepada pelanggan yang datang berkunjung.
Rekaan dalaman di bahagian eksklusif bilik pameran terbaru ini menggabungkan elemen
‘champagne hairline’
 serta kaunter yang jernih dihiasi kain suede berona biru disekelilingnya menyerlahkan kemewahan ruangan tersebut. Konsep
‘wainscoting’
 yang diterapkan pada dinding bilik pameran ini, memberikan keunikan kerana ia tidak terdapat di bilik pameran yang lain. Di ruangan eksklusif ini juga tersedia ruangan tertutup untuk perbincangan privasi serta ruangan makan untuk VIP. HABIB menawarkan khidmat konsultasi secara percuma kepada para pelanggan seperti perkhidmatan mengubah suai barangan kemas
‘custom made’
 dan penilaian barangan kemas emas serta berlian. Selain itu, turut tersedia ruangan menunggu dilengkapi sofa untuk menjamin keselesaan pelanggan.
Ruangan eksklusif di bilik pameran HABIB Bangsar Village II mempamerkan kemewahan dengan gabungan elemen moden dan unik
Pada sudut lain, reka hiasan dalaman diinspirasikan daripada rekaan klasik dan elegan, bermotifkan kayu serta gabungan warna pastel membuatkan bilik pameran ini kelihatan minimalis namun kekal eksklusif. Malahan, bilik pameran ini mempunyai ruangan khas untuk bakal mempelai yang akan melangsungkan perkahwinan di mana ruangan ini menawarkan rekaan-rekaan barangan kemas yang sering menjadi permintaan bakal pengantin untuk majlis perkahwinan. Kepakaran yang dimiliki oleh warga kerja HABIB selaku jauhari permata peribadi akan lebih menambah kualiti perkhidmatan yang ditawarkan. Seperti bilik-bilik pameran yang lain, bilik pameran ini juga menawarkan seleksi barangan kemas yang merangkumi koleksi dari emas, berlian, batu permata dan mutiara.
Mohd Zaruddin Mahmud, Pengurus Besar Kanan Jualan dan Pemasaran HABIB berkata, “Dunia digital yang tidak bersempadan kini telah merubah corak orang ramai dalam membeli-belah. Meskipun platform e-dagang telah berkembang namun ianya tidak dapat memberikan pengalaman seperti yang ditawarkan di kedai fizikal. Pembukaan bilik pameran terbaru HABIB menjanjikan suasana yang luas dan lebih selesa, sesuai dengan keadaan di zaman norma baharu dalam kita menangani fasa endemik Covid-19.”
Mohd Zaruddin Mahmud, Pengurus Besar Kanan Jualan dan Pemasaran HABIB
Mohd Zaruddin menambah, “Sebagai bilik pameran HABIB yang terbesar ketika ini, bilik pameran ini merupakan satu-satunya bilik pameran yang mempunyai dua rekaan dinding utama yang berbeza iaitu dinding gelas tekstur ozon serta dinding utama cermin dengan corak logo HABIB. Rekahias ini bersesuaian dengan konsep yang ditampilkan iaitu moden dan mewah. Tambahan lagi, pintu masuk di bilik pameran ini lebih istimewa kerana ianya lebih besar daripada bilik pameran yang sedia ada, serta terdapat sebuah skrin LED sebelum melangkah masuk ke dalam bilik pameran membuatkan ia kelihatan lebih mengalu-alukan.”
Konsep baharu yang diketengahkan ini adalah taruhan terbaru HABIB bagi menarik lebih ramai pelanggan berkunjung ke bilik pameran untuk mendapatkan koleksi-koleksi terkini dalam keadaan yang selesa dan selamat. Perkhidmatan dan kualiti yang ditawarkan adalah setanding dengan jenama antarabangsa namun pada harga yang berpatutan.

Bilik pameran HABIB di Bangsar Village II menawarkan lebih banyak seleksi barangan kemas, terdiri daripada emas Oro Italia 916®, berlian, batu permata dan mutiara
Berikutan pembukaan bilik pameran ini juga, para pelanggan boleh menjamu mata dengan koleksi barangan kemas yang terbaru dari HABIB antaranya koleksi Oro Italia 916® yang terkenal, berlian bersijil dan koleksi batu permata. Buat yang meminati pelaburan emas, HABIB menawarkan jongkong emas pelbagai berat bermula dari satu gram sehingga satu kilogram, berserta koleksi wafer emas buat mereka yang gemar mengumpul barangan edisi terhad, dan wang emas yang sesuai dijadikan hadiah mahupun hantaran perkahwinan.
Untuk mendapatkan informasi berkenaan promosi terkini HABIB, sila layari laman sesawang di
www.habibjewels.com
 atau ikuti kami di Instagram (@habibjewelsofficial) dan Facebook (@HABIB).


Inginkan Kari Thai Hebat Dalam Masa Singkat? Ayam Brand Memperkenalkan
      Tiga Pes Kari Thai Tulen, Enak dan Menjimatkan Masa Demi Kemudahan Anda

    | Anda ingin menikmati kari Thai yang sedap tetapi tidak mempunyai ramuan
    yang mencukupi, masa dan kesabaran untuk menyukat dan menyediakan hidangan
    itu untuk diri dan keluarga kecil anda? Kami faham perasaan anda!

    Ayam Brand™ mampu menyelesaikan masalah anda dengan memperkenalkan tiga pes
    kari Thai tulen yang enak dan menjimatkan masa. Ditawarkan

Thai Green Curry Paste
 (Pes Kari Hijau Thai) yang ikonik;

Thai Red Curry Paste
 (Pes Kari Merah Thai) yang digemari ramai dan

Thai Yellow Curry Paste
 (Pes Kari Kuning Thai) yang kurang pedas dan
    mesra kanak-kanak. Dihasilkan di Thailand, setiap pes kari menggunakan
    ramuan tempatan yang memenuhi resipi tradisi dan diterima ramai. Pes Kari
    Thai Ayam Brand™ tidak mengandungi bahan pengawet, tanpa pewarna tiruan dan
    diiktiraf Halal. Setiap pek didatangkan dengan tiga pek kecil pes kari
    seberat 50gm, yang mana setiap pek kecil cukup untuk hidangan dua hingga
    tiga orang. Setiap pek adalah kecil, ringan dan fleksibel, memastikan pes
    kekal segar sementara anda menentukan tahap kepekatan atau tahap rasa karya
    kulinari anda.

    Pengenalan Pes Kari Thai Ayam Brand™ adalah amat bertepatan masa dan
    dialu-alukan kerana kebanyakan kita kini kembali ke pejabat, universiti dan
    sekolah, menjadikan masa lebih terhad untuk menyediakan hidangan bagi diri
    dan insan tersayang.

    Menariknya, penglibatan tenaga kerja wanita telah meningkat sebanyak 55.4%
    pada tahun

2021
  berbanding 46.8% pada 2010. Sebahagian besar kerja-kerja memasak
    untuk keluarga masih disempurnakan oleh golongan wanita. Oleh itu, pes kari
    yang mampu menjimatkan masa dan pada masa yang sama, enak, merupakan
    tambahan sempurna dalam kotak alatan
Superwoman
 anda.

    Pes kari baharu ini sesuai digandingkan dengan Santan Ayam Brand™,
    memberikan rasa hebat berkrim, aroma yang menambat selera dan mempunyai
    manfaat kesihatan santan dalam pek mudah.

    Diperah dengan keadaan bersih daripada kelapa terpilih, kemudian dibungkus
    dalam pek menggunakan teknologi Suhu Ultra Tinggi (UHT), Santan Ayam Brand™
    menyingkirkan kerja-kerja mengagak ketika memasak menggunakan santan.

    Untuk kari Thai yang hebat, anda boleh memilih untuk menggunakan Ayam Brand™
    Classic Coconut Milk (Santan Klasik Ayam Brand™) atau Ayam Brand Coconut
    Milk Trim (Santan Trim Ayam Brand™) dengan kandungan 45% rendah lemak.
View this post on Instagram
A post shared by スナ サクラ 🌸 (@sunahsakura)
Ciksun sendiri dah cuba menu menggunakan ketiga-tiga Pes Kari Thai Ayam Brand ni. Memang sedap lauk guna pes kari ni tau! In case kat rumah takde stok santan pun takpe, masih sedap!

    Di bawah beberapa resipi segera ketika anda terasa ingin menikmati kari Thai
    lazat dengan cepat:

Kari Hijau Ayam Thai

    Apabila digandingkan dengan ayam atau udang, hidangan kari hijau Thai adalah
    satu hidangan kegemaran ramai, terutamanya apabila disajikan bersama nasi
    panas pada cuaca yang sejuk atau ketika hujan. Kesegaran rasa daun selasih,
    ketumbar dan limau purut bersama kepedasan cili hijau menjadikan kari ini
    satu hidangan yang amat menyelerakan.

    Pes Kari Thai Ayam Brand™ membolehkan anda menyediakan kari berkualiti
    setaraf dengan masakan restoran dalam masa 20 hingga 25 minit.

Caranya:

        Dalam pan, panaskan minyak dan tumis satu pek kecil (50gm) Pes Kari
        Hijau Ayam Brand™ selama 30 saat sehingga harum.

        Kemudian, masukkan 200gm potongan dada atau paha ayam dan gaul dan masak
        sehingga lembut.

        Tambahkan Santan Klasik Ayam Brand™. Biarkan mendidih dan sesudah
        mendidih, kecilkan api. Biarkan ia selama 5 minit.

        Masukkan terung yang telah dipotong dan lobak merah yang dihiris halus.
        Masak sehingga sayuran lembut.

        Untuk hidangan yang lebih wangi dan pedas, hiaskan dengan daun limau
        purut, cili merah yang dihiris dan serai.

    Hidangan
Thai-riffic
 ini bukan sahaja enak tetapi juga menampilkan
    rasa yang seimbang dan amat mudah disediakan. Sesuai untuk 2 hingga 3
    orang.

Kari Merah Daging Thai

    Pes Kari Merah adalah lebih menyerlah dan merupakan gandingan sempurna
    bersama daging seperti daging lembu, bebiri dan kambing. Kari Merah Daging
    Thai adalah hidangan paling kerap dipesan oleh kebanyakan daripada kita,
    namun ia sebenarnya mudah disediakan di rumah.

Ikuti resipi mudah ini:

        Panaskan minyak masak dan tumis satu pek kecil (50gm) Pes Kari Merah
        Thai Ayam Brand™ selama 30 saat sehingga harum.

        Masukkan 200gm daging yang telah dipotong dadu dan goreng sehingga
        lembut dan digaul sebati dengan pes kari.

        Tambahkan Santan Klasik Ayam Brand™, biarkan ia mendidih, sesudah
        mendidih, kecilkan api dan biarkan selama 5 minit.

        Masukkan 50gm daun kobis yang telah dihiris halus dan gaul sehingga ia
        lembut mengikut kesukaan anda.

        Hiaskan hidangan dengan daun limau purut, cili merah dan serai.

    Sajian daging bersama kobis rangup dan kuah berkrim ini amat sesuai dengan
    nasi serta pasta! Sesuai untuk 2 hingga 3 orang.

Kari Kuning Ayam & Lobak Merah Thai

    Bagi kanak-kanak dan golongan dewasa yang tidak menggemari hidangan pedas,
    cubalah menyediakan Kari Kuning Ayam & Lobak Merah yang enak ini.

        Panaskan minyak masak dalam pan dan tumis satu pek kecil (50gm) Pes Kari
        Kuning Thai Ayam Brand™ selama 30 saat sehingga harum.

        Masukkan 200gm potongan dada atau paha ayam dan goreng sehingga daging
        lembut.

Gaulkan bersama Santan Klasik Ayam Brand™.

        Biarkan mendidih, sesudah mendidih, kecilkan api dan biarkan selama 5
        minit.

        Kemudian, masukkan lobak merah dan kacang panjang yang telah dipotong
        serta tomato ceri dan gaul sehingga lembut.

        Hiaskan hidangan dengan daun ketumbar yang dipotong kasar sebelum
        dihidangkan.

    Kari Kuning Ayam & Lobak Merah Thai ini adalah satu hidangan enak dan
    seimbang. Sesuai untuk 2 hingga 3 orang.

    Lebih 240 ahli Malaysian Home Testers Club telah mencuba Pes Kari Hijau Thai
    Ayam Brand™, Pes Kari Merah Thai Ayam Brand™ dan Pes Kari Kuning Thai Ayam
    Brand™ dan memberikan rating kelulusan yang memberangsangkan. Malah 99%
    daripada mereka berpandangan positif bahawa mereka akan membeli pes-pes kari
    Thai tersebut selepas menguji dengan memasaknya.

    Apakah hidangan lain yang boleh anda masak menggunakan Pes Kari Thai Ayam
    Brand™? Kami telah menyediakan spiral pasta organik kari hijau Thai
    menggunakan air fryer. Hasilnya amat sedap, rangup dan pedas.

    Cubalah kemudahan dan cita rasa tulen yang disediakan oleh Pes Kari Hijau
    Ayam Brand™; Pes Kari Merah Thai Ayam Brand™ dan Pes Kari Kuning Ayam
    Brand™. Dijual pada harga RM7.50 setiap pek yang mengandungi 3 pek kecil
    (50gm setiap satu). Boleh didapati di rangkaian pasar raya Giant, AEON, AEON
    Big, Jaya Grocer, Village Grocer, B.I.G, HERO Market dan banyak lagi.

    Kongsikan karya kulinari anda bersama Ayam Brand™ menggunakan tanda pagar
    #AyamBrandCurryPaste atau #AyamBrandPesKari untuk dipaparkan di laman sosial
    Ayam Brand™. Dapatkan resipi-resipi ini dan pelbagai maklumat lain di

www.ayambrand.com.my
.


Kebun Ciksun Dari Dulu Sampai Sekarang

Kebun Ciksun Dari Dulu Sampai Sekarang |
Kalau dikenang semula sejarah ciksun start bercucuk tanam di laman rumah sekangkang kucing ni, jadi syahdu pulak. Ye lah, daripada takde ape-ape, dengan sikit je ilmu di dada, ciksun start dengan susun balik pasu-pasu pokok yang sedia ada, tambah rak satu demi satu, bertukar-tukar shade dan net, sampai lah yang sekarang ni.
Tak sampai setahun pun. Lepas baik dari COVID-19, ziarah rumah Prof Sevia dekat Taman Mutiara Rini. Lepas ciksun sembuh, diorang sekeluarga pulak kena COVID-19. Bersambung-sambung. Bila semua dah baik, ciksun antara pelawat pertama jugak ke rumah diorang. Masa tu, semua masih takut lagi nak datang ziarah. And memang KKM tak benarkan lagi pelawat datang ke rumah. Sekadar duduk depan rumah aje sekejap. Di situ lah bermulanya, ciksun bawak balik pokok bunga ros putih yang prof bagi.
Nak cerita panjang pun tak rajin, tengok gambar je lah ye rentetan peristiwa dan perubahan laman rumah ciksun menjadi kebun mini. Hihi.
Awal bulan Julai 2021, rak kayu pertama menjadi penyeri.
Masih banyak ruang kosong.
Hujung Julai 2021, beli rak besi pertama, rega dia tak sampai RM50.
Start alih pokok bunga Ros Jepun ke pagar, repot pokok kunyit, tanam halia.
Masa ni belum ada sun and rain shade, memang menadah semua. Keladi pun takde, haha!
Hujung Ogos 2021, beli rak kayu kedua.
Esoknya, 26 Ogos 2021, pasang rain shade sebab masih nak full sun, tapi kesian pokok hujung-hujung rain shade tu kena tumpahan hujan yang bertakung.
20 September 2021 - tukar rain shade kepada sun shade net hitam. Ok sikit tapi still kesian kat pokok yang duduk dekat bawah aliran air hujan. Kadang tinggal pokok dengan pasu je, tanah dah hilang. Eh, eh dah start ada pokok keladi, haha!
30 September 2021 - beli pancang pokok memanjat ni, tapi buatkan pondok. Alas dengan rain shade dulu, lepas tu letak net atas dia.
Elok je kejadiannya, cuaca pun helok sebelah pagi.
Kusangka panas sampai ke petang....roboh pondoknya sebab rain shade tak dapat tampung air hujan berat sangat. Banyak pokok kembali ke rahmatullah.
Pokok-pokok yang terjejas, pasu banyak retak. Sayur-sayur kita terus masak petang tu.
Keadaan kebun awal Oktober, pondok da dibetulkan. Tak pakai rain shade dah, guna sun shade saje tapi tegangkan setegang-tegangnya supaya air hujan tak tumpu ke satu tempat aje. Dia jadi tempias-tempias kecik ke serata tempat.
Tambah lagi pokok keladi idaman, tak banyak pun...sikit je. Takyah la beli banyak-banyak sangat!
1 November 2021 - Astaghfirullah, macam mana boleh bertambah geng keladi ni? 🤣
Alhamdulillah, now hujan pun dia masih tegap berdiri kat situ.
4 Disember 2021 - pilih sayur-sayur yang betul-betul makan je untuk dibela.
29 Disember 2021 - Allahu, macam mana boleh berkembang biak sebegini banyak???
31 Disember 2021 - 12.05 pm - hujan di Skudai
Begitulah kisah bergambar kebun mini ciksun.
Berkebun ni ada pahit, ada manis. Kadang-kadang apa yang kita rancang, hasilnya tak seperti apa yang kita harapkan. Ada je benda baru yang ciksun belajar setiap hari. Now, nak travel lama pun susah hati juga sebab ada pokok-pokok dekat rumah. Haha!
Alhamdulillah untuk semua yang membahagiakan.


Kempen Kembali Ke Sekolah, Cerahi Kehidupan Bersama TOP, Menyokong 333 Pelajar Sekolah Rendah

Kempen Kembali Ke Sekolah ‘Cerahi Kehidupan Bersama TOP’ Muncul Semula Dengan Lebih Baik dan Besar Bagi Menyokong 333 Pelajar Sekolah Rendah
 | Kejerihan ibu tunggal dalam menguruskan keluarga bersendirian di Malaysia semakin meruncing ketika pandemik COVID-19. Lebih 150,000 ibu tunggal telah mendaftar untuk mendapatkan bantuan dengan Kementerian Pembangunan Wanita, Keluarga dan Masyarakat .
Satu kajian  mendapati golongan ibu tunggal amat terkesan ketika pandemik ini memandangkan mereka merupakan individu utama punca pencarian, di samping memastikan kebajikan keluarga terus terpelihara. Bagi golongan ibu tunggal yang terkesan secara kewangan, musim kembali ke sekolah boleh menjadi tempoh yang sukar kerana mereka perlu mendapatkan keperluan bagi anak-anak bersekolah dengan perbelanjaan yang terhad.
Menyedari keperluan ini, kempen kutipan amal Cerahi Kehidupan Bersama TOP (Brighter Future with TOP) kini kembali dengan lebih baik dan besar melalui kerjasama dengan Jabatan Kebajikan Masyarakat (JKM), AEON, dan Shopee. Kempen ini bermatlamat untuk memenuhi keperluan persekolahan bagi 333 kanak-kanak daripada keluarga ibu tunggal bagi tahun persekolahan 2022.
JKM telah menyenarai pendek penerima bantuan kanak-kanak yang terdiri daripada keluarga ibu tunggal yang kini menerima bantuan daripada pihaknya. JKM turut menyenaraikan mereka yang menjadi penjaga bagi ahli keluarga yang terlantar sakit atau golongan Orang Kurang Upaya. Selain daripada itu, Pihak TOP juga mengenalpasti keluarga yang kehilangan pekerjaan atau mengalami pengurangan pendapatan semasa pandemik melalui Media Massa. Keutamaan diberikan kepada keluarga yang mempunyai anak yang bakal memulakan persekolahan Tahun Satu pada 2022. TOP telah menghubungi ibu-ibu tunggal ini untuk mendapatkan butiran berkenaan saiz pakaian dan barangan keperluan bagi 333 kanak-kanak terlibat.
Sebahagian daripada jualan produk sabun pencuci TOP tertentu di seluruh rangkaian AEON dan platform Shopee (melalui kedai rasmi Southern Lion) mulai 25 November hingga 26 Disember 2021 akan disalurkan untuk kelengkapan 333 pelajar sekolah rendah ini.
Kelengkapan kembali ke sekolah ini kepada penerima ini termasuk uniform sekolah baharu, kasut, stoking, alat tulis, kotak pensil, dan pensil warna. Setiap keluarga juga akan menerima pek sabun pencuci TOP 2.3kg, sementara anak-anak menerima menerima mainan lembut dan buku ilustrasi eksklusif oleh penulis dan pengilustrasi terkenal yang telah merangkul pelbagai anugerah, Emila Yusof. Beliau telah menghasilkan lebih 40 buah buku kanak-kanak seperti siri Dina termasuk My Mother's Garden, My Mother's Kitchen, My Father's Farm dan terbaharu, Dina's Art Class.
TOP akan menghantar pek peribadi kembali ke sekolah ini kepada JKM di 12 negeri untuk diedarkan kepada keluarga ibu tunggal terpilih pada tahun depan, sebelum sesi persekolahan yang baharu bermula.
Sejak dimulakan pada tahun 2015, kempen Cerahi Kehidupan Bersama TOP telah menyumbang keperluan persekolahan kepada 2,880 pelajar daripada 85 komuniti di seluruh negara, selain sumbangan berupa sabun pencuci TOP kepada penjaga dan keluarga.
Bersempena kempen kembali ke sekolah, jenama itu memperkenalkan sabun pencuci cecair TOP Gentle Care Advanced Micro-Clean Tech yang boleh menghilangkan 99.9% virus (COVID-19 dan Influenza A) dan bakteria .
TOP Gentle Care diformulasikan dengan Caring Touch Tech untuk penjagaan kulit yang menyeluruh. Dikuasakan dengan bahan aktif berasaskan tumbuhan yang bebas daripada lima perengsa yang menyebabkan kerengsaan kulit, ia sesuai digunakan untuk penjagaan kulit seluruh keluarga. Formula pH yang mesra kulit itu telah diuji secara dermatologi, dengan wangian sitrus yang harum berpanjangan. Sabun pencuci yang lembut kepada kulit ini menggunakan 3X Stain Busting Tech untuk menanggalkan kotoran degil secara berkesan dengan meresap jauh ke dalam serat fabrik bagi menghilangkan kotoran dan menghalangnya mencemari pakaian lain. TOP Gentle Care menggunakan Fibre Care Tech untuk melindungi pakaian dengan melembutkan fabrik pada peringkat serat bagi menjadikan pakaian tampak baharu dengan lebih lama.
Semasa pandemik, TOP telah banyak membantu mengurangkan beban pelajar Orang Asli dan keluarga mereka, golongan ibu tunggal, petugas barisan hadapan, pemberi vaksin dan golongan gelandangan menerusi sumbangan produk berjumlah RM600,000. Jenama tersebut turut menaikkan semangat menerusi lagu bertajuk ‘Bebas Melangkah’.
“Dalam kesukaran akibat pandemik yang melanda semua, rakyat Malaysia terbukti cekal dan mampu bangkit semula dengan menyokong mereka yang memerlukan. TOP berbangga untuk turut sama sebagai ahli Keluarga Malaysia ketika susah dan senang. Kempen Cerahi Kehidupan Bersama TOP semakin penting buat masa ini kerana ia membantu mengurangkan beban keluarga ibu tunggal, dan menggalakkan kanak-kanak untuk menyesuaikan diri untuk kembali ke sekolah. Kami memahami terdapat kanak-kanak yang berdepan dengan kebimbangan untuk kembali ke sekolah selepas sekian lama di rumah, oleh itu kami sumbangan kami turut disertakan dengan mainan lembut dan buku berilustrasi yang cantik oleh artis, penulis dan pengilustrasi buku terkenal Emila Yusof bagi membimbing kanak-kanak mengenai cara yang betul untuk mencuci tangan sebagai persediaan untuk kembali ke sekolah,” kata Ling Ai Li, Pengurus Pemasaran Bahagian Penjagaan Fabrik di Southern Lion Sdn Bhd.
Mengulas mengenai kerjasama tersebut, JKM mengucapkan terima kasih dan menyambut baik usaha murni pihak pengurusan TOP dalam menganjurkan  inisiatif Cerah Kehidupan ini yang dapat memberi manfaat kepada mereka yang terkesan semasa pandemik Covid 19.”
Bagi Emila Yusof, kerjasama dengan TOP membolehkan beliau menyampaikan panduan mengenai kesihatan dan kebersihan diri kepada kanak-kanak yang masih menyesuaikan diri dengan perubahan hidup akibat pandemik melalui kisah seorang gadis bernama Kiki, yang menceritakan perjalanan hidup sehari-harinya bersama ibunya yang sentiasa berpesan untuk mencuci tangan dan pakaian.
“Kanak-kanak mengingati kisah sebelum tidur yang diceritakan ibu mereka sehingga mereka dewasa, dan ilustrasi bertindak sebagai peringatan visual bagi apa yang perlu mereka lakukan. Saya gembira apabila kerjasama dengan TOP mampu membantu menenangkan dan merapatkan hubungan ibu tunggal dengan anak-anak mereka,” kata Emila.
Buku edisi terhad ‘Kiki Menentang Dunia Kuman’ oleh Emila Yusof akan dihadiahkan kepada semua penerima sumbangan Cerahi Kehidupan Bersama TOP. Orang awam boleh mendapatkan buku ilustrasi yang indah ini dengan membuat pembelian sabun pencuci TOP bernilai RM45 ke atas atau pencuci tangan Kirei-Kirei dalam satu resit di rangkaian AEON atau Kedai Shopee Southern Lion. Hantarkan bukti pembelian melalui Whatsapp ke 018-6688025 serta jawab satu soalan mudah. Untuk maklumat lanjut, layari
https://www.facebook.com/TOPdetergentMY
.
“Ini adalah kali pertama kami bekerjasama dengan Shopee untuk kempen ini selepas kami menyedari semakin ramai pelanggan membeli produk secara dalam talian. Kami berharap ia akan dapat meningkatkan jumlah kutipan tabung bagi membolehkan lebih ramai kanak-kanak dibantu, selain 333 kanak-kanak yang dikenal pasti. Bantu kami untuk membantu lebih ramai ibu tunggal dan anak-anak mereka agar mereka dapat menikmati masa depan yang lebih cerah,” tambah Ling.
Untuk mengetahui tentang produk TOP serta kempen ini dengan lebih lanjut, layari
http://www.southernlion.com.my
 atau hubungi talian perkhidmatan pelanggan 1800-88-0133.


Lunch Meet Up di Restoran Mangkuk, Subang Bestari |
 Ni cerita Sabtu 11 Disember yang lepas. Ciksun ke Selangor sebab ada meet up dengan team kerja suami. Alang-alang nak gi jumpa family adik dekat Shah Alam, boleh lah ciksun gi meeting sekali. Bukan selalu ciksun mencemar duli turun ke Lembah Klang semata-mata nak meeting kerja sambilan ciksun ni. Sebab jauh kat Johor ni, selalu borak-borak dengan semua dalam whatsapp group je lah.
Restoran Mangkuk ni baru aje buka dalam dua minggu masa kitorang datang tu. Memang baru sangat, nak check in kat instagram pun tak boleh. Tapi kalau waze ade dah lokasinya. Sekarang tak sure, mungkin dah ada. Kalau uols datang, cuba lah check in ek!
Kenapa "mangkuk" ek? Ciksun tak tanya pulak ownernya hari tu, Chef Shafee ada pada hari kejadian. Beliau yang masakkan khas untuk kami semua. Tapi kalo tengok pada logo, ada mee yang sedang ditarik dengan chopstick dari dalam mangkuk. Bila tengok menu, ohhh signature diorang adalah Mee Wantan! Dah la ciksun suka Mee Wantan kering, tapi kenapa hari tu tak terfikir nak cuba. Mungkin sebab tak dapat bayangkan rupa dari nama-nama menu tu.
So, ciksun order apa?
Ni ha, Special Asam Pedas. Asam pedas ikan yang dihidangkan bersama nasi putih, telur masin, tempe, tauhu, sambal belacan dan timun. Dalam kuah asam pedas boleh nampak bunga kantan yang dicincang halus. Berasa juga kuahnya, boleh tahan sedap, tapi kalo ikan tu ikan siakap ke ikan mayong ke, mesti lagi sedap kan? Hahhh rega pun tak boleh RM13 dah gitu, ciksun oiii 🤣
Suami ciksun order Special Masak Lemak Cili Api (RM10). Yang ni lauknya ayam, sedap juga dan ciksun lagi suka yang ni dari asam pedas tu. Memang recommended, rasa macam mak-mak kita masak dekat rumah. Selain dari ni, rerakan order Chicken Grill, yang berharga RM17.00, dan bahagian yang digrill adalah bahagian dada. Kawan ciksun tak berapa gemar bahagian ni, jadi dia tak berapa suka lah dengan pilihannya. Mungkin lepas ni diorang boleh cuba bahagian lain pulak kan? Thigh mungkin?
Sempat jugak kitorang cuba Fried Wantan dan Soup Wantan diorang. Sedap juga, memang patut jadi signature. Kat sini la keistimewaan diorang sebenornya. Ahh, kalo ciksun cuba Kicap Wantan Noodle hari tu, mesti lagi best kan? Kawan ciksun pun nyesal tak order Mee Kari dia. Kena datang lagi ke maksudnya ni? Ahahaha! Mesti lah! Pencuci mulut pun ado, aiskrim yogurt. Sape suka yogurt, ha boleh cuba aiskrim ni.
Ciksun suka interior restoran ni. Kemas dan cantik, instagrammable juga tapi hari kejadian takde sape nak tolong amekkan gambar ciksun. Malu lah nak mintak tolong kat rakan kerja, ahahaha! Jadinya, ciksun amek gambar suami je lah.
Haa, tu Chef Shafee sebelah suami. Tahniah Chef atas pembukaan restoran ni! Semoga semakin berkembang maju dan ramai lagi akan datang mencuba menu-menu kat sini. Uols kalo nak datang bebila nanti, boleh lah belek details kat bawah ye!
Restoran Mangkuk
No 23-1 (Ground Floor), Jalan Nova N U5/N, Subang Bestari
Waktu Operasi:
1.00 tengahari – 9 malam (Selasa-Ahad)
Konsep Menu:
Fusion Asia dan Barat
Tel. No:
0172093170 (Chef Shafee)


Makan Nasi Ayam Penyet @ LC Catering, Johor Bahru |
 Ni first time ciksun datang makan kat sini. Tak pernah tahu lokasi ni kalau takde sape yang ajak or bawak. Sebab ciksun bukan lah peminat tegar Nasi Ayam Penyet mahupun pemburunya. Tapi kalau ada masa teringin, atau bila dah lamaaaa sangat tak makan, haaa boleh je cari. Datang makan untuk dinner, ni lerr rupa ayam penyetnya.
Siapa yang rapat dengan ciksun mesti hairan, kenapa ciksun makan peha? Sebenarnya masa ni ciksun dah ambil da bahagian kepak, letak tepi pinggan nasi ciksun. Tapi rakan sebelah tak perasan, bila kawan lain cakap nak bahagian isi, dia rembat pinggan bahagian kepak ayam ciksun. Ahahahahhaha! Tak kan ciksun nak ambik balik kan, so ciksun redha aje lah dapat peha ayam 😂
But alhamdulillah, rasa dia ok je. Mungkin sebab ayam penyet ni orang akan goreng kering. So, takde la rasa darah sangat pada bahagian peha tu. Elok aje, sambal dia pun boleh tahan sedap. Pedas pun boleh tahan juga, kalau jenis tak makan pedas, mohon berhati-hati menyuap. Hahahah!
Ciksun periksa harganya di
website LC Catering
, satu set Nasi Putih dengan Ayam Penyet, Ulaman, Tauhu, Tempe, Sup dan Sambal, RM10.60 termasuk SST. Kat sini ada option untuk Nasi Serai juga kalau uols nak cuba kelainan. Atau kalau nak order untuk majlis besar-besaran pun boleh jugak, diorang ada terima tempahan.
Tapi ciksun sempat berhenti depan restoran sebab ternampak Syngonium ni.
Kalau agak-agak tak pasti betul ke idokk restorannya, sila cari pokok ni.
Hahahahaha! Ok bye!
LC Catering Sdn. Bhd.
No. 340 Jalan Balau 1,
(Jalan Tebrau) Taman Melodies,
80250 Johor Bahru,
Johor Darul Takzim.
No. Tel: +607 335 7355
No. Faks: +607 334 8355
No. Mobile: +6012 770 8606
Email: info@lc-catering.com.my


Misi Bantuan Mangsa Banjir Tourism Selangor
 #TOURISMSELANGORCARES |

Pihak Tourism Selangor Salur Bantuan Kepada Mereka yang Terkesan Akibat Bencana Banjir di Negeri Selangor
 | Walaupun dah beberapa hari ni air bah dikatakan semakin surut, tetap ada bantuan dari pelbagai pihak bagi membantu meringankan beban mangsa banjir. Tak terkecuali, Tourism Selangor menerusi Kelab Kebajikan, Sukan dan Rekreasi Tourism Selangor mengambil inisiatif untuk menghulurkan bantuan kepada 12 kakitangan Tourism Selangor serta orang awam yang terkesan dengan bencana banjir susulan hujan lebat tempoh hari.
Pengagihan Bantuan oleh Pegawai Tourism Selangor kepada Mangsa Banjir di Daerah Hulu Langat
Seramai 20 orang kakitangan Tourism Selangor telah mengambil bahagian dalam misi bantuan banjir di Daerah yang terlibat di Negeri Selangor kali ini. Pelbagai bentuk bantuan telah diberikan kepada kakitangan Tourism Selangor yang terkesan dengan bencana banjir seperti bantuan kewangan sebanyak RM800, bakul makanan dan barang keperluan asas. Selain itu, pihak Tourism Selangor turut berkolaborasi dengan pihak Aliments dan telah mengagihkan 500 pek makanan daripada pek makanan ‘Kejap’ kepada mangsa banjir di Daerah Hulu Langat yang merangkumi kawasan Kampung Bukit Dukung, Kampung Sungai Sekamat, Kampung Sri Jambu dan Kampung Baru Batu.
Pengagihan Bantuan Berupa Makanan kepada Mangsa Banjir di Daerah Hulu Langat
Antara Bantuan Keperluan Asas yang Diagihkan Melalui Inisiatif Pihak Tourism Selangor pada Hari Selasa
Tuan Azrul Shah Mohamad, Ketua Pegawai Eksekutif Tourism Selangor dalam sebuah kenyataan berkata; "Tourism Selangor amat prihatin dengan cabaran yang dihadapi oleh rakyat Malaysia susulan bencana banjir yang melanda Negara, khususnya Negeri Selangor. Secara tidak langsung bencana banjir ini turut menjejaskan aktiviti pelancongan di Negeri ini namun saya berharap agar keadaan akan pulih seperti sedia kala dalam masa terdekat."
Pemberian Barang Keperluan Asas kepada Kakitangan Tourism Selangor yang Terjejas dengan Bencana Banjir
Tuan Azrul Shah, Ketua Pegawai Eksekutif Tourism Selangor (tengah) Menziarahi Salah Seorang Kakitangan Tourism Selangor yang Terjejas Akibat Bencana Banjir
Pihak Tourism Selangor ingin menasihati orang ramai agar mengambil air minuman dan makanan yang bersih untuk mengelakkan sebarang penyakit atau keracunan makanan. Selain itu, Tourism Selangor menyarankan semua pihak agar terus peka terhadap aspek keselamatan dan mengamalkan panduan keselamatan ketika banjir. Semoga diberi kesejahteraan kepada semua pihak yang terjejas akibat bencana banjir baru-baru ini.
Poster Rasmi Panduan Keselamatan Ketika Banjir
Untuk informasi lanjut tentang produk dan tarikan pelancongan Negeri Selangor serta Kempen Pusing Selangor Dulu; layari laman sesawang rasmi Tourism Selangor di
www.selangor.travel
.


Nando’s Memperkenalkan Perisa PERi-PERi Kicap Baharu!

Nando’s Malaysia membawa perisa PERi-PERi Berinspirasikan Asia yang pertama
    ke Malaysia untuk hidangan Oh- Soya- sedap #MadeWithFeeling |

  Ayam masak kicap, mee goreng mamak, Tau Yew Bak...hidangan klasik Malaysia
  daripada budaya berbeza ini berkongsi ramuan yang menjadi ruji di semua dapur
  Malaysia - Kicap. Diinspirasikan dengan penuh makna daripada perasa sederhana
  yang digemari di seluruh negara, Nando’s meraikan gabungan perisa Malaysia dan
  Afrika Selatan dengan PERi-PERi Soya serba baharu! Ini adalah perisa PERi-PERi
  berinspirasikan Asia pertama Nando’s, dibuat dengan penuh perasaan untuk
  rakyat Malaysia.

  Nando's sentiasa menjadi jenama yang inovatif, meletakkan perisa unik pada
  panggangan dan masih menyelitkan rasa PERi-PERi yang istimewa. Mengembalikan
  rasa kasih sayang yang diterima daripada rakyat Malaysia sejak 1998, Nando’s
  menggabungkan sos PERi-PERi ikonik mereka dengan perasa kegemaran Malaysia
  sendiri: kicap! Sos aromatik berwarna gelap ini menjadi pilihan dalam semua
  masakan tradisional Malaysia, dalam resipi yang diturunkan dari generasi ke
  generasi, serupa dengan PERi-PERi dalam masakan Afrika Selatan. Mengaitkan
  persamaan antara kedua-dua budaya, Nando’s mengeluarkan video promosi yang
  menggambarkan cara mereka membuat makanan mereka dengan perasaan, dan dengan
  begitu banyak rasa! Tonton video itu di sini:

  Walaupun Nando’s telah mengeluarkan perisa unik sebelum ini seperti Mango
  & Lime PERi-PERi, dan juga Coconut Saucy Bowl istimewa, ini adalah perisa
  PERi-PERi pertama yang dirumus dengan mengambil kira sos kegemaran rakyat
  Malaysia. PERi-PERi Kicap baharu Nando’s ialah adunan lazat Sos PERi-PERi yang
  pedas dengan rasa biasa Kicap Malaysia. Dengan rempah ratus yang dimasak pada
  tahap sederhana, Nando's ingin memastikan semua orang dapat menikmati rasa
  baharu tetapi biasa, sama seperti masakan nenek kita. Dengan slogan
  #MadeWithFeeling, Nando’s menyampaikan kelazatan dan nostalgia semuanya pada
  sesuap ayam yang dipanggang dengan penuh kasih sayang dan perhatian. Petua
  Pro! Nikmati rasa baharu sepenuhnya dengan hidangan hati ayam pada snek &
  menu yang boleh dikongsi Nando’s, di mana rasa ‘kicap’ benar-benar menyerlah
  dengan setiap gigitan.

  “Nando’s sentiasa digemari oleh rakyat Malaysia, dengan lebih 70 kedai
  menghidangkan ayam PERi-PERi panggang di seluruh Malaysia sehingga kini. Idea
  untuk menghasilkan perisa PERi-PERi khas untuk selera Malaysia sentiasa berada
  dalam fikiran kami, jadi apabila peluang itu tiba, pasukan kami berusaha
  sedaya upaya untuk menyediakan hidangan PERi-PERi yang berbeza daripada biasa,
  namun sangat dekat di hati. Malaysia kembali bangkit, jadi kami merasakan ini
  adalah masa yang sesuai untuk menggembirakan rakyat Malaysia dengan sesuatu
  yang dibuat khas untuk mereka, PERi-PERi Soya!” kata Mac Chung Lynn, Ketua
  Pegawai Eksekutif Kumpulan, Nando’s Malaysia dan Singapura.

  Dengan pelancaran perisa baharu yang eksklusif ini, Nando’s juga menawarkan
  tawaran hidangan menarik untuk dinikmati oleh rakyat Malaysia untuk masa yang
  terhad! Sebuah keluarga yang terdiri daripada 4 orang boleh menikmati hidangan
  dengan harga kurang daripada RM24 seorang.

PERi-PERi Soya Nando’s untuk 4 Pinggan Pesta

    Nikmati hidangan pinggan pesta (party platter) bersama rakan dan keluarga
    anda pada harga kurang daripada RM24 seorang apabila anda menjamu selera di
    mana-mana kedai Nando’s! Pinggan pesta termasuk:

● 1x Ayam seekor

● 1x Kerepek Keledek dengan PERinaise

● 4x Hidangan Sampingan

● 4x Minuman ringan tanpa had

Harga: RM95 (RM23.75 seorang)

PERi-PERi Soya Nando’s Tapau untuk 4 Pinggan

    Tidak mahu makan di kedai? Pinggan Tapau (Taupau Platter) sesuai untuk anda!
    Ambilnya dari salah satu cawangan kami, atau pesan Pinggan Keluarga (Family
    Platter) melalui mana-mana rakan kongsi penghantaran kami. Semua pinggan
    promosi bukan makan di kedai termasuk:

● 1x Ayam seekor

● 4x Nata Portugis

● 4x Hidangan Sampingan

● 4x Minuman

Harga: RM99 (RM24.75 seorang)

Kod Promosi “Chicken15” untuk Diskaun 15%

    Dapatkan diskaun 15% apabila anda membawa pulang atau pra-pesanan Ayam
    seekor secara atas talian dengan menggunakan kod promosi “Chicken15”.

Kod Promosi: Chicken15

Harga: RM44.97 (Harga biasa RM52.90)

    Perisa PERi-PERi Soya Nando’s kini boleh didapati di cawangan Nando's di
    seluruh negara untuk masa terhad dari 6 Disember 2021 hingga 27 Februari
    2022. Untuk maklumat lanjut, sila layari

www.nandos.com.my
 atau ikuti
    laman Facebook Nando's Malaysia di

www.facebook.com/NandosMY
.


Pengalaman Camping di H&N Campsite, Port Dickson |
 Ini lah kisah ciksun ke Shah Alam minggu lepas. Last minute ciksun join suami camping dengan kawan-kawan dia dekat H&N Campsite, Port Dickson, Negeri Sembilan. Plan utamanya, hari Sabtu 11 Disember ada meet up team kerja suami dekat Subang Bestari. Then, suami bagitau kalo datang meeting tu, boleh la join camping sekali petang tu.
Ehhh, teruja sungguh ciksun sebab tak pernah camping tepi laut seumur hidup ni. Dulu masa sekolah, camping nya dekat padang sekolah. Eh, time tulis ni tiberr teringat ciksun pernah camping tepi laut masa degree dulu. Ahahaha! Rupanya ciksun ada camping tepi pantai Teluk Gorek masa join ko-kurikulum kayak. Kenapa boleh tak ingat ek? 😅
Tapi semua tu pun dah berlaku lebih 10 tahun yang lepas.
Jadi, boleh lah kira kali pertama camping tepi laut selepas 10 tahun kan? 🤭
Disebabkan ni plan asal suami dan kawan-kawan, ciksun jadi follower je. Tak terlibat secara langsung pun dalam preparation apa-apa. Tapi suami ada share la benda-benda yang wajib bawa kalau nak pergi camping. Dalam list tu ada sleeping bag jugak, tapi ciksun tak bawak pun. Tak tanya jugak kat suami, kena bawak ke ape. Ye lah, menonong aje ikut ni. Kalau takde, ciksun tak kisah. Nama pun camping kan, tido ala kadar pun ok je. Tapi bila da sampai Shah Alam, eh tiberrr dia da belikan untuk kita. Haha. Alhamdulillah.
Kitorang sampai campsite tu dah petang. Khemah-khemah lain dah penuh terpacak. Ada yang sampai dari hari Jumaat lagi. Kat sini, kita tak boleh nak book tapak mana kita nak. Siapa cepat, dia dapat. Masa kawan-kawan suami da sampai, ada lagi tapak-tapak tepi yang kosong tapi tak terkumpul satu tempat. Tak nak berpecah, jadinya kitorang duduk la tetengah. Orang masuk, orang pergi toilet, orang pergi cuci pinggan, memang kena lalu khemah kitorang, tengok kitorang buat ape. Ahahaha!
Takpe lah, tetengah pun ok je, still tepi laut lagi. Cuma campsite dia ni kira macam kat bahagian tanjung. Jadi takde la khemah kita tu duduk kat pantai. But still kita boleh turun ke pantai nak mandi laut, sebelah aje. Ada tangga dari campsite tu untuk turun ke pantai. And kalau nak tengok matahari terbenam, kena amek tapak yang paling hujung menghadap laut. Cantik sangat view sunset, best kalo dapat menikmati air kopi sambil tengok.
Itu semua angan-angan sebab masa matahari terbenam, kitorang sibuk panggang ayam, daging dan sosej untuk makan malam. Hahaha! Ayam dah perap awal-awal, tinggal bakar aje. Lepas Asar, dak Amad dah start buat api untuk jadikan arang. Tempat panggang pun baru beli, cantik elok lagi. Guna fire starter dengan gas torch sekali. Pakai gas torch memang cepat je api naik. Senang kerja.
Ciksun tolong suami bakar-bakar sementara yang lain keluar beli barang-barang keperluan lain. Ikutkan, serai pun takde untuk kita sapu-sapu minyak atas ayam dan daging tu. Tapi belasah je lah lipat aluminium foil untuk kaut minyak and sos perapan. Haha! Kalo tunggu serai, kang sampai lepas Maghrib pun tak siap ayam tu 😝
Disebabkan da ada pengalaman bakar daging dan peminat daging, ciksun make sure daging kitorang tak terlebih bakar. Kalo lama sangat bakar, nanti daging jadi liat. Tak best makan. Dagingnya pun ciksun cucuk dekat besi skewer bila sosej semua da siap bakar. Alhamdulillah, juicy sungguh daging kitorang malam tu. Terima kasih kepada penaja skewer hahahah! Hihu!
Simple simple je menu kitorang. Ada jugak roti jala dengan kari ayam yang Rizz bawak khas untuk celebrate birthday dak Amad. Cantik roti nya, sedap jugak kuah kari tu sampai jadi bualan hingga esoknya. Bila dah camping gini, kadang tak perasan waktu da berlalu berapa jam. Mandi pun da pukul 10 malam. Sini ada disediakan toilet dan shower untuk pengunjung yang camping. So, jangan risau pasal tandas. Cuma waktu peak, memang berbaris jugak lah. Sebab tu mandi pun pukul 10, masa orang lain dah nak tido semua. Haha!
Surau takde kat sini, jadi prepare je tikar or solat je dalam khemah masing-masing. Kitorang buat satu khemah paling besar khas untuk solat. Khemah besar tu sewa dengan pihak campsite jugak, kalo sewa tapak sekali khemah, RM90. Kalau sewa tapak saje, RM45 untuk satu tapak khemah tak kira lah khemah uols tu besar ke kecik. Berbaloi-baloi kan?
Malam tu tido takde la nyenyak sangat, sebab dalam khemah kan panas. Kita pulak duduk tengah-tengah, nak bukak sikit tutup khemah, nanti orang lalu lalang nampak pulak. Haha! So, jangan tak tau, suami siap bawak kipas untuk pasang dalam khemah 🤣
Esok paginya, seawal Subuh lagi semua dah bangun. Lepas matahari naik, Ejoy terus buat sarapan nasi goreng guna nasi semalam. Panaskan baki ayam, sosej dan daging. Sarapan simple aje, lepas tu lepak-lepak, pergi pantai, masuk laut kejap. Balik dari pantai, duduk santai sementara tunggu toilet kosong. Masa ni la sesuatu kejadian berlaku, tapi tak nak cerita kat sini dulu. Nanti kita cerita next entry kalo rasa nak share ek!
Kat campsite ni, kena checkout pukul 12.30 tengahari. Tapi kalo hari checkout tu tak ramai orang nak check in, owner dia bagi kelonggaran untuk checkout petang. So, santai-santai aje lah. Kitorang kemas-kemas khemah semua, dalam pukul 1 jugak la gerak. Pergi cari makan tengahari pulak.
Bagi ciksun memang best la pengalaman camping kat sini untuk first time setelah sekian lama tak buat aktiviti camni. Next time nak juga cari kawasan yang betul-betul tepi pantai pulak. Kalau tak dapat camping, at least nak jugak cuti-cuti sambil hirup angin laut macam dekat
Dhe Rhu Beach Resort
. Eh, spesifiknya, macam dah ada dalam plan pulak ek? Suami baca ke tak baca ni? 😆
Ye lerr, hujung-hujung tahun gini makin rancakkkk pulak
hotel promo
 sana-sini. Tapi kena riki betul-betul sebab hujung tahun gini kan banyak banjir berlaku. So, kena tengok weather forecast semua awal-awal, rancang percutian dengan bijaksana. Haa gituh.
Uols, ada plan bercuti ke mana dalam berapa hari lagi nak habis 2021 ni?


Pepsi Blackout Hour 15 Disember 2021 hingga 4 Januari 2022

Menjalin hubungan sebenar: Pepsi memperkenalkan Pepsi Blackout Hour bagi mengeratkan ikatan ketika waktu makan
 |
Pepsi menggalakkan anda untuk berhubung dengan insan tersayang ketika menjamu selera
 | Pepsi melancarkan
Pepsi Blackout Hour
 yang mencabar anda untuk berhenti seketika daripada menggunakan gajet bagi menikmati hubungan yang berkualiti ketika waktu makan. Sehubungan itu, Pepsi membawa pengalaman
Pepsi Blackout Hour
 secara langsung di restoran dan dalam talian bermula
15 Disember 2021
 hingga
4 Januari 2022
 sebagai galakan untuk mewujudkan detik-detik berkualiti dengan insan tersayang ketika waktu makan.
Pandemik ini telah menyebabkan ramai orang bergantung kepada gajet, seterusnya mewujudkan norma baharu yang menjadikan gajet sebagai pilihan untuk mewujudkan dan mengekalkan hubungan sosial, meskipun ketika menjamu selera dengan insan tersayang di rumah. Walaupun gajet mempunyai pelbagai manfaatnya, tetapi ia juga menyebabkan pengguna hilang fokus terhadap apa yang penting ketika waktu makan – menikmati hidangan serta mengeratkan hubungan bersama insan tersayang.
Justeru, bagi mengembalikan nilai dalam menikmati hidangan bersama-sama, Pepsi mengajak anda untuk menyertai dan mengalami cabaran
Pepsi Blackout Hour
 yang memerlukan anda meletakkan telefon anda ke tepi sepanjang waktu yang ditetapkan. Bagi menyertai cabaran ini, anda hanya perlu membeli
Pepsi Black ‘Taste of Malaysia’
 Edisi Terhad dan mengimbas kod QR yang terdapat padanya. Kemudian, ikuti langkah-langkah yang ditetapkan pada laman sesawang tersebut yang memerlukan anda untuk meletakkan telefon anda ke tepi selama satu jam. Sekiranya pergerakan dikesan pada telefon, penyertaan anda akan dibatalkan. Peserta yang berjaya melengkapi  cabaran akan memenangi e-Voucher Grabfood bernilai RM20, selagi stok masih ada. Untuk mengalami pengalaman sepenuhnya, anda boleh mengunjungi cawangan restoran yang terlibat bagi melakukan cabaran ini dan berpeluang untuk memenangi hadiah tambahan termasuk barangan Pepsi yang menarik.
“Kita tidak boleh menafikan bahawa gajet telah menjadi sebahagian daripada kehidupan kita, lebih-lebih lagi masa kini! Di mana jua kita berada dan apa jua yang kita lakukan, gajet anda akan mendapat perhatian yang lebih sebagai hubungan sosial anda. Di Pepsi, kami menyedari kepentingan mengeratkan hubungan dengan insan tersayang terutamanya pada waktu makan. Justeru, kami menggalakkan orang ramai untuk benar-benar menikmati waktu makan bersama insan tersayang menerusi cabaran
Pepsi Blackout Hour
. Apa yang perlu anda lakukan hanya mengetepikan seketika gajet selama satu jam dan menumpukan perhatian kepada keluarga dan kawan-kawan, hidangan yang disaji dengan Pepsi sambil menikmati keindahan hubungan yang erat,” kata
Jennifer Lee, Ketua Pemasaran Minuman PepsiCo
.
Sama ada di restoran atau di rumah, pastikan anda menyertai
Pepsi Blackout Hour
 bermula
15 Disember 2021
 hingga
4 Januari 2022
  bagi mengeratkan hubungan dengan insan tersayang ketika waktu makan sepanjang sambutan akhir tahun ini. Tertakluk kepada terma dan syarat. Untuk maklumat lanjut yang terkini, layari laman Facebook Pepsi (
https://www.facebook.com/PepsiMalaysia
) atau Instagram (@pepsimy).


Promosi Krismas 2021 di SDS Bakery & Cafe
| Musim Krismas dah tiba, macam-macam promosi dekat kafe-kafe sekitar Johor Bahru ni. Tak nak ketinggalan kannn. Termasuklah SDS Bakery & Cafe, tiap tahun tak akan missed dia punya promosi sempena Krismas. Kalau tahun-tahun dulu diorang highlight-kan menu ayam bakar, tahun ni diorang naikkan pulak pelbagai jenis kek sempena musim perayaan.
Dengar kata, dengan kek Krismas SDS ni, uols pun boleh jadi influencer. Ha gituhh sekali, boleh bayangkan tak macam mana rupa kek tu? Tak boleh ek? Ok, kalo tak boleh takpe. Nah ciksun share barang empat lima ketul kek ekslusif SDS tahun ni sempena Krismas untuk tatapan uols.
X'Mas Log Cake
Chocolate Sponge Cake with Hazelnut
and Hazelnut Chocolate Mousse
RM62 (standard size)
RM78 (royal size)
Christmas Blessing
Adorable Reindeer made of Vanilla Sponge Cake
with Oreo and Cream Cheese Mousse
RM60
Here Comes Santa
Red Velvet Cake with Cheese Mousse
and Santa in Magnificent Snowdome
RM85
Winter Holiday
Chocolate Sponge Cake
with Cookies and Cream Gelato
RM68
Chocolate House
RM60
Cantik tak? Ciksun dah cuba kebanyakan kek kat SDS, memang sedap-sedap ya terutama kek Red Velvet dengan kek coklat diorang. Jadi, kalo nak ciksun rekemen, memang ciksun suruh order X'mas Log Cake dengan Here Comes Santa tu. Tapi kalo uols nak yang lain dari yang lain, order lah Chocolate House tu, cantik dan instagrammable 🤭
Untuk tempahan kek ni, uols kena
order tiga hari lebih awal sebelum pickup date.
Last day untuk pickup adalah 1 Januari 2022. Kalau uols member SDS, uols akan dapat diskaun 10% untuk sebarang pembelian kek kegemaran uols. Diorang boleh buat delivery jugak tau untuk kek-kek ni, uols boleh terus Whatsapp aje untuk order kek di
http://www.wasap.my/60127660589
.
Selain daripada kek, diorang ada jugak Christmas donut:
"Merry Christmas Tree"
, the shortbread cookies:
"Gingerbread Man"
 &
"White Teddy"
, juga
"A Gift from Santa"
, combo of Mini Macarons, Almond Chocolate Cookies, Almond and Seeds Crisp, dan Mini Candy Cane.
Okeh, now kita share pasal menu utama diorang pulak. Tahun ni, macam tahun-tahun dulu, pun ada ayam panggang juga. Ekslusif hanya untuk Krismas, diorang punya signature, SDS
"Herb Roasted Whole Chicken"
 dan yang terbaru
"Cajun Roasted Whole Chicken"
 boleh didapati pada harga
RM39.90++ seekor
.
Ciksun dah cuba yang baru tu, ayamnya diperap menggunakan herba Cajun, dihidangkan pulak dengan dua jenis sos, rocky dan BBQ. Aisehhh, pedas jugak ye bila ciksun tuang rocky sauce tu atas hirisan ayamnya. Menggapai-gapai air panas sebab nak cepat hilangkan kepedasan tu kat lidah. Very recommended untuk uols yang suka menu pedas. Seekor ayam ni, sesuai makan 2 - 4 orang.
Tapi macam kek tadi, uols kena
order awal tiga hari
 ya, tak kira la uols nak dine in atau takeaway, memang kena book awal tiga hari. 23 - 25 Disember 2021 je ayam-ayam ni readily available untuk dine in. Yang best nya, kalau uols beli
dua ekor ayam panggang
 atau
seekor ayam panggang + sebiji "X'mas Log Cake"
, uols boleh dapat
RM20 discount voucher
, selagi stok masih ada. Selain menu kat atas, diorang ada jugak menu Krismas lain yang available dari 3 Disember 2021 hingga 2 Januari 2022 seperti di bawah.
Ho Ho Ho Chicken
Deep Fried Chicken Whole Leg
with Crispy Onion Ring, Salad & Unique Rocky Sauce
RM22.90++
Merry Fishmas
Grilled Salmon
with Sauteed Spinach Mushroom & Mashed Potato
RM33.90++
Jingle Bell Pasta
Spaghetti Bolognese
with Smiley German Sausage
RM16.90++
Iced Blended Berries Minty Yogurt
Ice Blended Strawberry Yogurt
topped with Strawberry Cut, Whipped Cream & Mint Leaves
RM10.90++ (add-on to any Christmas meal)
RM14.90++ (a-la carte)
Iced Minty Mocha
Ice Blended Mocha
topped with Whipped Cream & Mint Leaves
RM10.90++ (add-on to any Christmas meal)
RM14.90++ (a-la carte)
Minty Mocha
Hot Mocha
topped with Mint Leaves
RM9.90++ (add-on to any Christmas meal)
RM12.90++ (a-la carte)
Selain daripada tu, diorang ada jugak perkenalkan take-away bundle, dengan harga bermula dari RM109.80++,
Sharing Box
 dengan ayam panggang atau "X'mas Log Cake" khas untuk pelanggan yang nak raikan perayaan bersama-sama keluarga kat rumah. Dalam Sharing Box tu ada "Korean Fried Chicken" atau "Lamb Chop with Chicken Whole Leg" sebagai pilihan menu utama, "Spaghetti Aglio Olio", "Sweet Corns", "Chicken Meatballs", "Breakfast Sausages", sayur-sayuran dan tiga jenis sos. Setiap pembelian Sharing Box ni akan membolehkan uols dapat discount voucher RM20 percuma. Make sure order tiga hari lebih awal tau!
Untuk pelbagai aktiviti menarik sempena musim perayaan ni, uols boleh terus belek page Facebook diorang. Siap ada LIVE stream, "Shout Your Wish" roadshow, "Christmas Guess Guess" mini game, kolaborasi dengan FANPEKKA dan banyak lagi.
Facebook:
www.facebook.com/sdsgroups
Whatsapp:
http://www.wasap.my/60127660589


Senyuman Sinar Berkilau Dalam Hanya 14 Hari dengan Ubat Gigi Baharu Fresh & White Volcanic Whitening

Terbukti mempunyai kuasa pemutih dan mencegah pembentukan kesan kotoran pada gigi
 | Gigi yang putih dan berkilau bersama senyuman yang bersinar merupakan trend penjagaan oral terbesar sejak lebih sedekad lalu, dipengaruhi oleh persekitaran media sosial yang bersifat visual. Semasa menghadiri mesyuarat-mesyuarat maya, adakah anda lebih memberi perhatian dan tertarik kepada individu yang mempunyai senyuman yang berseri? Adakah senyuman anda sendiri bersedia untuk dizumkan di hadapan kamera ketika menggunakan Teams?
Cuba ini:
 Senyum dengan lebar, ambil swafoto (
selfie
) dan kemudian zum untuk melihat keadaan gigi anda dengan lebih dekat. Jika terdapat kesan kotoran atau perubahan warna pada gigi anda, Ubat Gigi Fresh & White Volcanic Whitening boleh membantu anda mendapatkan gigi yang lebih putih dan senyuman yang lebih berseri dalam hanya 14 hari. Selain itu, ia juga dapat membantu untuk mencegah pembentukan kesan kotoran pada gigi.
Fresh & White adalah jenama LION Japan, syarikat penjagaan oral No. 1 di Jepun yang disokong oleh pengalaman selama 130 tahun dalam bidang pembangunan dan inovasi penjagaan oral. Ikon beruang kutub Fresh & White adalah produk kegemaran yang mudah didapati di bilik mandi kebanyakan rakyat Malaysia. Ia digemari kerana memberikan rasa pudina yang menyegarkan dan kuasa nafas segar yang berpanjangan.
Ubat Gigi Fresh & White Volcanic Whitening telah dirumus khas dengan memberi perhatian terhadap gaya hidup digital hari ini yang telah menyebabkan kita lebih peka terhadap penampilan dan senyuman.
Adakah anda tahu, apakah yang menyebabkan kesan kotoran pada gigi? Lebih utama, sebagai rakyat negara yang mencintai makanan, adakah anda ingin melepaskan makanan dan minuman ini?
Kopi, teh tarik, teh boba, jus buah-buahan dan minuman berkarbonat yang memberikan kegembiraan kepada kita dan sering dinikmati pada acara-acara sosial adalah antara punca utama kesan kotoran pada gigi. Selain itu, makanan berwarna dan kaya dengan rasa seperti kari, kicap, sos berasaskan tomato, cuka, limau, ubi bit dan gula-gula berwarna juga menyumbang kepada kesan kotoran pada gigi. Anda boleh cuba elakkan dari mengambil makanan dan minuman ini, atau hanya tukar ubat gigi anda kepada Ubat Gigi Fresh & White Volcanic Whitening untuk memastikan gigi anda lebih putih bersama senyuman yakin yang bersinar dan berkilau.
Ubat Gigi Fresh & White Volcanic Whitening ini dirumus dengan mineral gunung berapi Jepun dan ejen pemutih berteknologi terkini untuk memutihkan gigi secara efektif, pada masa yang sama lembut pada enamel gigi, membolehkan anda mendapatkan senyuman yang lebih berseri sepanjang masa.
Mudah untuk digunakan, jimat dan tanpa sebarang kesan sampingan, jadikan Ubat Gigi Fresh & White Volcanic Whitening sebahagian daripada rutin penjagaan diri anda.
Sertai #FreshNWhite2WeeksChallenge. Berus gigi anda selama dua minit, dua kali sehari dengan menggunakan Ubat Gigi Fresh & White Volcanic Whitening sebagai sebahagian daripada amalan penjagaan oral yang baik bagi mencapai hasil yang terbaik. Anda dapat melihat senyuman yang lebih bersinar dan yakin hanya dalam dua minggu.
Gambar rajah 1: Perbandingan Kadar Penyingkiran kesan kotoran antara Ubat Gigi Fresh & White Volcanic Whitening vs Ubat Gigi Biasa Jenama Terkemuka
Penyingkiran kesan kotoran menggunakan Ubat Gigi Fresh & White Volcanic Whitening adalah dua kali ganda lebih berkesan berbanding ubat gigi biasa, terbukti menerusi ujian makmal yang dijalankan di Jepun.
Gambar rajah 2: Ubat Gigi Fresh & White Volcanic Whitening terbukti menyingkirkan kesan kotoran dengan lebih berkesan daripada ubat gigi biasa, keputusan dilihat pada enamel gigi artifisial.
Ujian makmal melibatkan gigi digosok selama dua minit sebanyak dua kali sehari pada enamel gigi artifisial¹ yang terdiri daripada bahan yang menyerupai gigi manusia. Satu set ujian dijalankan menggunakan Ubat Gigi Fresh & White Volcanic Whitening dan satu lagi set menggunakan ubat gigi biasa. Keputusan ujian mendapati Ubat Gigi Fresh & White Volcanic Whitening berkesan menyingkirkan pembentukan kotoran degil pada enamel gigi artifisial.
Manfaat Ubat Gigi Fresh & White Volcanic Whitening melangkaui penyingkiran kesan kotoran pada gigi. Ia juga mempunyai teknologi Perisai Anti-Gula yang diperkukuhkan dengan dua kali ganda kandungan dwi fluorida, seterusnya mengukuhkan pertahanan enamel gigi terhadap tindakan asid gula yang dihasilkan oleh bakteria. Di samping itu, ia turut meningkatkan pembentukan semula mineral bagi enamel gigi yang lebih kuat. Dengan Ubat Gigi Fresh & White Volcanic Whitening, anda boleh memiliki senyuman sinar berkilau dengan gigi yang lebih kuat tanpa kaviti!
Ubat Gigi Fresh & White Volcanic Whitening menyempurnakan senyuman sinar berkilau anda dengan rasa kesegaran pudina. Kesegaran pudina yang manis dan sempurna ini menjadikan mulut dan nafas rasa lebih bersih dan segar, memberikan anda keyakinan walaupun ketika memakai pelitup muka!
Nikmati solusi pemutih gigi ini di rumah pada harga berpatutan untuk gigi yang lebih putih, tiada kesan kotoran, lebih kuat, tanpa kaviti serta senyuman yang sinar berkilau bagi seisi keluarga.
Mandy Tan, Pengurus Pemasaran Bahagian Penjagaan Oral Southern Lion Sdn Bhd berkata, “Senyuman berseri adalah aset terbaik bagi sebarang hantaran media sosial, tetapi memastikan gigi kita bebas daripada kesan kotoran adalah satu cabaran, khasnya apabila kebanyakan kita gemarkan kopi, teh dan pelbagai sajian tempatan. Ubat Gigi Fresh & White Volcanic Whitening adalah tambahan terbaik untuk rutin penjagaan oral anda dan keluarga. Ia memutih, menguat, dan melindungi gigi, serta menyegarkan nafas dengan berkesan, pada harga mampu milik. Cubalah selama 14 hari dan anda akan nampak perbezaannya. Jadi bintang yang berkeyakinan pada mesyuarat maya anda seterusnya dengan senyuman yang sinar berkilau dengan Fresh & White.”
Ubat Gigi Fresh & White Volcanic Whitening dihasilkan di bawah standard keselamatan dan kualiti terbaik. Kesemua rangkaian produk Fresh & White telah menerima pengiktirafan Halal. Tiub ubat gigi 140g dijual pada harga RM6.10, sementara pek berkembar (2x140g) boleh didapati pada harga RM10.50. Untuk mendapatkan maklumat lanjut, sila layari laman sesawang
http://freshandwhite.com.my
.
Penafian produk
Hasil sebenar penggunaan bergantung pada perubahan keadaan penggunaan. Sesetengah kotoran mungkin boleh disingkirkan tetapi kunjungan ke doktor gigi adalah penting.
¹Enamel gigi palsu diperbuat daripada Hidroksiapatit (HAP) iaitu komponen mineral utama dalam enamel gigi manusia.


Staycation 2H1M di Holiday Inn Express & Suites Johor Bahru |
Kalau
  sesiapa mengikuti perkembangan ciksun dekat Instagram or Facebook, mesti
  nampak ciksun ada share tentang hotel yang baru bukak kat Johor Bahru
  pertengahan bulan Disember hari tu. Holiday Inn Express & Suites Johor
  Bahru telah rasmi dibuka pada 15 Disember 2021 yang lepas. Ciksun sempat try
  tido sana untuk dua hari satu malam.

  Stay dekat bilik Standard Twin dengan kak Ajan. Bilik kitorang dekat tingkat
  6. Ni first time ciksun stay kat sini, masa hotel ni masih lagi Swiss Inn
  Johor Bahru, ciksun pernah datang makan aje kat restoran dia. Jadinya memang
  teruja sangat nak tengok bilik Holiday Inn Express & Suites ni macam mana
  rupa dia. Sebabnya, kat JB ni dah ada dah hotel Holiday Inn JBCC.
  Tertanya-tanya jugak apa yang express dia.

  Bila dah masuk bilik, haaa okay terus dapat maksud express dari namanya tu.
  Bilik hotel berkonsep minimalist, ringkas tapi lengkap. Sesuai dengan tagline
  dia - Simple, Smart Travel. Untuk mereka yang nak cari penginapan kat JB atas
  urusan kerja, memang sesuai sangat duduk sini. Tapi untuk yang nak stay dalam
  jangka panjang pun, boleh sangat!

  Ciksun suka susunan bilik Standard Twin yang ciksun stay ni. Divider merangkap
  open wardrobe antara katil dengan sinki tu nice sangat. Tak payah nak ada
  wardrobe bertutup, cepat kerja kalo dah terbangun lewat nak pergi conference.
  Hahahaha! Toilet dengan shower pun diasingkan, ni lagi satu benda best. Takde
  la kes berebut nak masuk bilik air masa kawan tengah mandi sebab perut dah
  memulas. And takde kes tandas kecah sebab tempias air dari shower.

  Dalam bilik takde iron, tapi diorang ada Laundry Room dekat Level 2. Dekat
  situ jugak ada mesin basuh dengan dryer untuk uols basuh baju kalo stay dalam
  waktu yang lama. Tapi nak basuh baju kena bayar sendiri ya, dalam RM10.00 kalo
  tak silap. Sama la macam dobi kat luar.

  Sambil tunggu baju siap, boleh pergi gimnasium dia dekat level yang sama. Gim
  dia tak luas sangat, tapi ok lah, ada macam-macam equipment. Yang penting, 24
  hours! Hihi. Pandai-pandai la atur masa supaya tak berebut dengan orang lain.
  SOP kena jaga selalu.

  Kalau uols tempah bilik kat Holiday Inn Express & Suites JB ni, booking
  uols lengkap dengan sarapan pagi tau! Itu pun satu benda paling best dekat
  sini. Takde la terkulat-kulat masa nak booking, pikir nak tambah sarapan ke
  tak. Sebab semua da lengkap. Agak-agak nak express, boleh Grab & Go kopi
  diorang dekat Express Bar (level Lobi).

  Sedap-sedap makanan kat sini. Sama macam Holiday Inn JBCC, diorang pun serve
  yogurt kat The Great Room restaurant ni. Pilihan makanan ringkas tapi cukup
  semua. Ada Nasi Lemak, English Breakfast, Mee Sup, Bubur Nasi, Cereal, Roti
  dan Pastri, juga Buah-buahan potong.

  Lepas waktu sarapan, restoran ni dibuka untuk all-day dining pulak. So, boleh
  aje kalo nak datang makan tengahari, minum petang or makan malam kat sini.
  Pengalaman ciksun makan tengahari kat sini dulu, Asam Pedas dengan Laksa Johor
  dia memang sedap! Yesss, kitchen team dia masih orang yang sama dengan
  previous hotel 💖

  So, untuk uols yang tercari-cari hotel best di Johor Bahru, boleh lah masukkan
  Holiday Inn Express & Suites JB ni dalam list, ok! Diorang ada buat
  opening promotion seperti di bawah:

Book Now Pay Later - 25% savings!

    Booking & Staying period: Now till 31 March 2022

    Tempah direct dekat website dan pilih Book Now, Pay Later dekat Rate
    Preference:

qrs.ly/cqd8m2d

    Untuk gambar-gambar bilik yang lain, boleh belek dekat Facebook Page Sunah
    Sakura:

    Website: http://holidayinnexpress.com/johorbahru

    Facebook: https://www.facebook.com/holidayinnexpressjohorbahru

    Instagram: https://www.instagram.com/holidayinnexpressjohorbahru/


Stress Jugak Kalau Tertinggal Telefon

Stress Jugak Kalau Tertinggal Telefon |
 Entah macam mana lah hari ni boleh tertinggal telefon kat rumah. Nak cakap kalut, takde la kalut sangat pagi tadi masa nak gi kerja. Siap siram pokok lagi ha sambil tunggu enjin kereta panas. Tapi kepala masa tu memang tengah serabut fikir minyak enjin kereta leaking. Check aras minyak hitam, memang tinggal separuh dah. Aduhai, baru je betulkan beberapa bulan lepas, dah leaking balik. Nanti kena pergi bengkel jugak la betulkan apa yang patut. Melayang lah lagi fulus ciksun bulan ni, da la tengah nak berjimat ni, nak balik kampung lagi, awal bulan depan. Allahu.
Credit:
CSS Insurance
Ciksun perasan tertinggal telefon masa dah duduk depan laptop. Seluk-seluk handbag, eh mana telefon ciksun ni? Lorrr, tertinggal kat rumah rupanya. Tadi pun baru minta tolong housemate tengokkan, betul ke tertinggal. Memang ada dalam bilik. Sabor je lerr. Lepas tu, dah lah tertinggal, boleh terlupa pulak tu tertinggal. Siap nak buat transaksi untuk bayar duti setem, lupa kena ada TAC, diorang hantar SMS ke telefon. Adeiii! Serabut betul. Hahaha!
Balik rumah petang karang la ciksun overtime buat bayaran duti kat rumah. Ingatkan hari ni nak uruskan segala bill payment dan bayaran elaun, nampaknya kena tunda ke esok lerrr.
Huhu. Padan muka, sape suruh tertinggal telefon 😩


Syoknya Staycation 2H1M di Sunway Hotel Big Box, Sunway Iskandar |
 Yesss, suka sangattt hotel ni! Maybe sebab dia hotel baru jugak kot, so segalanya masih nampak cantik dan bersih. Ciksun ke sini dari
Four Points by Sheraton Desaru
 hari tu. Gerak dari sana lepas lunch dekat Desaru Fruit Farm, sampai Sunway Big Box dalam pukul 3 lebih.
Dari traffic light nak masuk Sunway Big Box tu da nampak hotelnya yang berwarna merah dan biru. Dah macam bendera negeri Johor pulak nengoknya. Hihi. Tapi dari luaran tu, ciksun tak expect sangat apa-apa. Entah ek, rasa macam nampak bangunan kolej 😂
Kitorang parking kat basement, dari traffic light tu ade lorong untuk masuk ke parking bawah tanah. Then ikut je signage kat area basement tu untuk dapat parking berdekatan dengan hotel entrance. Naik excalator, menapak sikit je untuk ke pintu utama hotel. Masuk aje ke lobi, terus rasa wow! Ini bukan bangunan kolej! 😆
Lobi dia je dah nampak elegan dan mewah. Proses check in tak mengambil masa yang lama, ciksun dapat bilik dekat tingkat 2. Setakat ni, ada dua jenis bilik aje kat sini. Deluxe dengan Family Suite. Akan ada lagi jenis bilik yang lain dalam fasa akan datang. Jom tengok bilik Deluxe ciksun!
Bilik ni ada 1 katil king, tilam dia ya Allah best gilerrr! Ciksun jenis yang susah nak tidur dengan orang lain atas katil yang sama. Mudah tersedar kalau orang sebelah bergerak. Tapi tilam Slumberland dia jenis keras yang tak cepat terpengaruh dengan pergerakan orang yang baring atas dia. Haha. Macam mana nak explain bagi faham ek? Susah, susah, uols datang je la cuba sendiri 🤣
Masuk bilik air, semakin teruja sebab nampak 2 in 1 shampoo, shower gel dan hand wash Tanamera. Weehuuuuu, wangiiii! Menariknya, uols tak akan jumpa 3 barang dari Tanamera ni dijual dekat luar, Shopee pun takde wei. Ciksun da cari, memang takde. Hahaha! Sebab dia ekslusif untuk Sunway Hotels & Resort. Kalau uols pernah pergi hotel Sunway yang lain, mungkin uols pun ada jumpa 3 benda ni.
Toiletries lengkap, ada hair dryer dalam bilik air, towel cukup, cumaaaaaa toilet bowl dia pakai bidet seat. So, faham-faham la ek. Takde hos tau, kena pandai-pandai adjust nak basuh macam mana 🤣 Untuk mini pantri dia, ciksun suka lah counter dia ni. Semua benda simpan kat dalam drawer, nak ambik, tarik keluar drawer tu. Kemas.
Paling best, ade tumbler ni ha. Diorang amalkan konsep hijau dengan meminimakan penggunaan plastik. So, tak akan ada mineral water dalam bilik uols ya kalau duduk sini. Diorang just bekalkan tumbler ni aje. Air boleh ambil dekat tepi lif. Setiap aras ade, memang mudah untuk yang suka minum air kosong bebanyak. Tak payah asyik mintak kat receptionist, boleh refill sendiri.
Nak tengok bilik-bilik yang lain?
Nah gambar-gambar yang ciksun ada:
Deluxe Twin Room
Family Room
Helokkk kan Family Room tu? Siap ada mesin kopi! Biliknya pun besar, terpisah bedroom dengan living room. Nice gilahhh! Oh, lupa nak gitau, bilik ciksun tu tinkapnya ngadap kolam renang, uolsss! Memang keje duk tengok orang berenang aje kat bilik ni, hahaha!
Kolam renang dia dekat aras 1, sama dengan Pendas Cafe tempat sarapan pagi, dan Fitness Centre untuk uols bersenam 24 jam. Kolam dia bukak dari pukul 7 pagi sampai 7 petang. Ada kolam renang untuk kanak-kanak dan juga dewasa.
Gym dia tak berapa luas sangat, so kena tunggu turn kalau nak bersenam pepagi. Takde pulak limit berapa orang boleh masuk dalam satu-satu masa. Tapi pandai-pandai sendiri la ya jaga SOP. Bawak bekal sanitizing wipes kalo rasa was-was sebab diorang hanya bekalkan sanitizer.
Ayuh tengok pilihan makanan breakfast dekat Pendas Cafe!
Alhamdulillah, sedap-sedap semuanya. Lepas breakfast, boleh lagi sambung mengopi dekat meja tepi kolam. Sambil nunggu kengkawan berendam, ciksun edit video nak upload ke reels dan tiktok. Haha! Yang bestnya kat sini sebab hotel dia satu area dengan Sunway Big Box, so banyak sangat kedai-kedai lain di sekitar. In case nak beli barang keperluan, ada NSK. Lapar memalam, ada banyak restoran.
So? Apa tunggu lagi? Cepat lah tempah bilik uols! Diorang tengah ada promo Stay & Play jugak tu!
STAY & PLAY Package
From RM200.00 nett per person*
*Minimum of two (2) persons to a room
*Group discount available for minimum of five (5) rooms and above
Package includes:
Two (2) days one (1) night stay in a Deluxe room with breakfast
Access to X PARK, Sunway City Iskandar Puteri inclusive of tickets for go-kart, ATV ride, and archery
10% discount off Hotel's F&B dining privileges
Complimentary parking
Terms & conditions apply
Booking period:
 Now to 31 December 2021
Staying period:
1 October to 31 December 2021
Sunway Hotel Big Box
👉Persiaran Medini 5, Sunway City Iskandar Puteri, 79250 Iskandar Puteri, Johor Darul Ta'zim, Malaysia
👉
https://www.facebook.com/SunwayHotelBigBox
👉
https://www.instagram.com/sunwayhotelbigbox/
👉
https://www.sunwayhotels.com/sunway-bigbox
👉 sbbh.reservations@sunwayhotels.com

Artikel ini telah diwujudkan hasil dari program

BMX Ungkal Jelajah Johor 2021

yang telah berlangsung pada
 12 - 20 November 2021

anjuran
Tourism Malaysia Wilayah Selatan


Team BMX Ungkal Jelajah Johor 2021 Tawan 0KM Johor Bahru |
Belek-belek
  galeri, ada pulak gambar-gambar masa ciksun join geng-geng BMX Ungkal Jelajah
  Johor 2021 hari tu. Kejadian ni lepas
makan malam dekat LC Catering
 hari tu.
  Sayang pulak gambar-gambar yang diambil, kalo tak lakarkan kenangan dalam blog
  ni.

  Actually, diorang buat Jelajah Johor 2021 start dari 12 sampai 20 November
  2021. Ciksun tak join dari awal sebab ada event lain juga dalam tempoh
  tersebut. Dah janji dengan orang lain lebih awal, ciksun tak nak la memungkiri
  janji tu. Tak nak ada yang berkecil hati. Maka, ciksun join tarikh 19 November
  aje, sebab alang-alang tarikh tu checkpoint diorang dekat 0KM Johor Bahru.

  Ciksun dah la tak pernah jejak kaki kat sini, padahal kalo ke JB, wajib lalu
  sini. 0KM Johor Bahru letaknya depan bangunan Majlis Bandaraya Johor Bahru tu
  aje. Bersebelahan dengan stesen bas. Team BMX Ungkal start dari Dataran
  Bandaraya Johor Bahru. Jadi, memula kitorang berkumpul dekat dataran dulu,
  tunggu semua ada.

  Sempat memasing posing depan menara jam dekat dataran tu. Lama sikit lepas
  Isyak, baru diorang start gerak ke 0KM, diiringi oleh beberapa orang pegawai
  PDRM. Ciksun dengan kengkawan naik belakang hilux sebab nak amek video and
  gambar. Wahahah, nasib baik la da pernah naik belakang lori masa program dekat
  Sarawak dulu 🤭

  Dari Dataran Bandaraya Johor Bahru ke 0KM, ambil masa dalam 15 minit
  berbasikal. Rasa macam kejap kan, tapi semput jugak kalo ciksun berbasikal.
  Sedangkan kayuh basikal dekat gym 3 minit pun da lenguh peha dibuatnya.
  Hahahah! Memang tabik la dekat abang kakak BMX Ungkal ni!

  Tahniah uols! Berjaya tawan 0KM Johor Bahru! Lepas checkpoint yang ni, diorang
  ke Kulai dan ke Pontian pulak pada keesokkan harinya. Bagus juga kan diorang
  buat checkpoint sekitar Johor ni, boleh la naikkan balik tempat-tempat menarik
  sekitar Johor pasca pandemik. Dalam masa yang sama, orang akan nampak naik
  basikal BMX ni boleh aje dengan selamat, kalo patuhi peraturan jalan raya
  dengan betul.

  Kalo nak tengok video diorang sampai ke 0KM, boleh tengok kat Youtube ciksun
  bawah ni ek.

Happy je diorang mengayuh kan!

Good job uols!

Artikel ini telah diwujudkan hasil dari program

BMX Ungkal Jelajah Johor 2021

yang telah berlangsung pada
 12 - 20 November 2021

anjuran
Tourism Malaysia Wilayah Selatan


Uncover a World of Festive Magic and Surfside Cheer at Desaru Coast

Make the Holidays Unforgettable with Celebrations by the Coast
| Desaru Coast, the integrated destination resort that was named one of TIME Magazine’s World’s Greatest Places of 2021, is inviting guests to celebrate the year-end festive period with Celebrations by the Coast, a series of fun-filled festive activities for all guests and visitors from 24 December 2021 to 1 Jan 2022.
“With the year-end approaching, all guests and visitors can look forward to immersive and engaging festive programmes that have been lined up along the Coastal Walk at Desaru Coast, promising fun for the whole family against the backdrop of the South China Sea. There will certainly be something joyful for everyone and we promise some fireworks!” said Desaru Coast Destination Resort’s Head of Sales & Marketing Hoe Teck Wei.
Throughout the Christmas and New Year festive week, guests can enjoy horse-drawn carriage rides along the Coastal Walk; accompanied by Christmas carolling, marching band parades, dance performances, and much more.  Adding to the festivity is Instagram-worthy photo backdrops from a firefly walk decked with fairy lights, to a white themed bubble house and a picture-perfect LED tunnel light installation.
Bringing in the 5-star magic, pockets of activities will take place throughout all resorts at the destination including gastronomic experiences at its restaurants and eateries and, of course, the opportunity to indulge and be pampered in all of world-class and premium hotels' best accommodations.
Prego at The Westin Desaru Coast Resort is offering set dinner for Christmas and New Year's. The resort’s all-day-dining restaurant Seasonal Tastes, and a festive-themed, grill-to-plate barbeque dinner at the Beach Bar. The festivities continue with a stellar line-up of entertaining live performances including a live band performance by Mystique Music, DJ appearances by DJ Kenji Law and NoizeFaktor, live carolling and a live-fire show.
Keep it rockin’ this Christmas and New Year’s Eve at Hard Rock Hotel Desaru Coast with a Christmas Tree Lighting Ceremony and live music performances in Rock The Coast featuring Acoustic Fourplay, Lord & The Band, Mystiquemusic, and Shasha & Friends. Guests also get to enjoy festive delicacies with The Great Festive Feast at Sessions and The Elephant And The Butterfly which includes an exclusive Christmas Eve and Christmas Day dinner menu.
Then finally, celebrate the end of 2021 with a bang and raise your glass to a New Year at The Black & Gold Masquerade Party at the Desaru Coast Conference Centre and enjoy an array of performances including a mystical performance by magician and illusionist, Zach Ng, and a live band performance by Kaya.
Those looking for a spectacular way to ring in the new year should plan their escape to the tropical haven of Desaru Coast now. Desaru Coast offers endless fun and relaxation all year-round with a curated and refined mix of attractions and experiences, including two world-class golf courses and the region’s largest adventure waterpark. More information about Desaru Coast can be found at
www.desarucoast.com
 or by calling +607-878-3800 or +607-878-3828.


Wordless Wednesday: Xanthosoma Mickey Mouse

Xanthosoma Variegatas
atau lebih dikenali sebagai
Mickey Mouse


Wordless Wednesday: Colocasia Black Magic

Colocasia Black Magic.
Bukan ciksun punya.
Ciksun amek gambar kat nursery area Kangkar Pulai.
Da besar tinggi pinggang ciksun.
Mur mur je situ.


Wordless Wednesday: Colocasia Black Ilustris

Colocasia Black Ilustris
Ni gambar dia masa awal-awal dulu.
Masa beli, memang kecik cinonet aje.
Bawah ni gambar sekarang.
Alhamdulillah.
Boleh duk sekali dengan geng colo.
Depan sekali, Colocasia Aloha.
Yang tinggi lampai si Colocasia Teacup.
Cantik sungguh ciptaan Allah, banyak betul variety keladi!


Wordless Wednesday: Flashback Ramadan di GBW Hotel, Johor Bahru

Flashback Ramadan di GBW Hotel, Johor Bahru.
Ni lah pertama kali hotel buat Flashback Ramadan.
Bagi menghargai pelanggan yang dah beli voucher masa bulan Ramadan yang lepas, tapi tak sempat datang berbuka puasa kat sini sebab negara kita lockdown semula, masuk PKP 3.0.
Ciksun pun tak lepaskan peluang, sebab kat sini tak pernah tak sedap!
Antara my recommended hotel untuk menu buffet yang berbaloi.
Tak sempat pergi?
Takpe, diorang ada buat jugak Christmas Eve Buffet Dinner.
Tempah lah sekarang selagi masih ada kekosongan 💖
📞
https://linktr.ee/gbwhotel
📞 Mr. Syahmi : +6016 710 0048
📞 Ms. Aiza : +6016 723 3558
📞 Ms. Urfa : +6016 710 0073


Asam Pedas Ikan Pari Sedap Sangat, Bapak Tambah Berkali-kali! |
 Allahu, alhamdulillah untuk rezeki dariNya. Balik Bintulu hari tu, mamak ada beli ikan pari, tiberrr sangat tau. Sebab mamak selalu tak bagi ciksun makan ikan pari, takut gatal katanya. Sebab ada arwah nenek yang alergik and gatal-gatal lepas makan ikan pari. Tapi ciksun tak pernah pulak gatal-gatal bila makan ikan pari, alhamdulillah ok je setakat ni.
Mamak beli bukan seekor, tapi sepotong ikan pari yang besar jugak saiznya. Sekerat ikan pari tu sebesar lengan panjang dia, lebarnya dalam satu tapak tangan. Ciksun tak reti nak potong, kita serahkan kepada mamak aje. Walopun dia tanya jugak ciksun, nak potong camne, asalkan potong kecik-kecik udah lerrr. Haha! Masa potong tu, ciksun nampak dia buang kulit. Terus ciksun "ehhh, kulit tak payahhhh buang!" 😂
Begitu lah anak-beranak newbie tak tau nak potong keratan ikan pari besar gedabak. Haha. Tapi hasil lepas potongan mamak, memang cantik-cantik comel. Mamak potong segiempat-segiempat dalam saiz dua ruas jari gitu. Mamak minta ciksun masakkan kari kot memula, terus ciksun cakap "ikan pari, masak asam pedas baru sedap!" Ok, mamak setuju. Sebab dia pun tak pernah rasa.
Yeeee, kat sana jarang-jarang nak jumpa menu asam pedas. Macam tak ada sangat orang buat masak dekat restoran tempatan. Kalo owner restoran orang Semenanjung, terutama area selatan, mungkin ada la kot! Tapi ciksun sendiri belum pernah jumpa lagi. So, hari tu ciksun masakkan lah Asam Pedas Ikan Pari untuk menu makan tengahari.
Ciksun macam biasa, mesti follow resepi Asam Pedas dari blog Mat Gebu. Yang ni aje kena dengan tekak selama ni. Tapi ciksun derhaka jugak sikit, pergi letak bunga kantan. Hasilnya memang sedap hingga bapak tambah nasi dan cedok lauk Asam Pedas Ikan Pari berkali-kali. Haha! Ciksun bubuh jugak saki-baki bendi dari peti ais. Daun kesum agak sukar nak cari kat Bintulu ni, kena pergi Pasar Tamu Bintulu, itu pun dalam dua orang je peniaga yang jual daun kesum. Maka, ciksun semai jugak pokok daun kesum untuk mamak satu pasu kat kampung hari tu. Tak tau la jadi ke idok tu haa!
Eh, panjangnya cerita ciksun ni. Nah, ciksun share kan aje resepi Asam Pedas Ikan Pari yang ciksun buat hari tu, dengan rujukan asal dari
blog Mat Gebu
.
Asam Pedas Ikan Pari
Bahan-bahan:
600 gram ikan pari
12 batang bendi muda
1 biji tomato, belah 6
1 genggam daun kesom
1 tangkai bunga kantan, belah 4
1/2 camca teh pes asam jawa
Garam dan gula secukup rasa
Bahan-bahan dikisar halus:
10 - 15 tangkai cili kering
6 biji bawang merah kecil
2 ulas bawang putih
1/2 inci halia
1/2 inci kunyit hidup
1/2 inci belacan Bintulu
1/2 camca teh lada hitam biji
Cara-cara membuatnya:
Ikan pari dipotong ikut suka, cuci dan perap dengan jus limau nipis selama 10 minit, kemudian cuci bersih dan toskan. Bendi dicuci dan kerat sedikit pangkalnya. Ketepikan.
Panaskan minyak dalam periuk (anggaran 4 camca besar). Tumis bahan-bahan kisar halus hingga harum, kacau dan masak hingga cili garing dan naik minyak. Guna api kecil dan kacau selalu.
Masukkan pes asam jawa, kacau rata dan tuang air secukupnya (anggaran 600 ml), biar mendidih. Masukkan ikan pari, bendi, daun kesom, dan bunga kantan, kacau dan masak hingga ikan masak dan bendi lembut.
Masukkan tomato, garam secukup rasa dan sedikit gula. Masak sekejap, rasa dan jika ok, boleh matikan api. Hidangkan bersama nasi putih, sayur dan telur dadar.


Balik Bintulu Pun Memburu Keladi

Balik Bintulu Pun Memburu Keladi |
Hahaha! Sebenarnya, benda yang paling ciksun tak sabar nak jenguk bila sampai rumah mamak kat Bintulu adalah dia punya kebun keladi. Kelakar sungguh bila diingat semula, masa awal-awal ciksun bagitahu mamak, ciksun dah start kumpul keladi, mamak rupanya dah lama start collect daripada ciksun. Sebelum mamak dan bapak positif COVID-19 lagi, mamak da start collect rupanya. Siap ada kebun dah macam mini nursery.
Tapi bila da kena kobid ri tu, terabai lah segala pepokok mamak. Dia ngadu ada banyak pokok yang mati. Kesian pulak ciksun dengar. Start dari dia tahu anak sulung dia ni pun dah jadi miang keladi, perbualan kat telefon kitorang tiap kali, mesti ada topik keladi. Haha! Siap pesan lagi, kalo ada pokok keladi Cat Tumpah, bawak la balik. Ciksun tak bawak balik pun, tapi belikan dekat Shopee aje pokok dari Sabah, pos terus ke Bintulu. Sebab pokok ciksun belum beranak, memang jenis lambat beranak agaknya Cat Tumpah ni. Tapi ciksun ada jugak la bawak balik anak pokok Colocasia Black Ilustris dengan Colocasia Aloha untuk mamak.
Teruja betul tengok pokok-pokok keladi mamak. Walaupun pokok keladi kampung aje, tapi rimbun-rimbun dan besar-besar daunnya. Paling takleh terima, ada Colocasia Tiger Stripe merata-rata. Bagi yang teringin nak ada Colocasia Lemon Lime Gecko, boleh lah bela Tiger Stripe aje sebab dah seakan-akan rupanya. Cuma batang Tiger Stripe ni hitam putih, kalo Lemon Lime Gecko, batangnya maroon putih. Daun Tiger Stripe pun gelap sikit dari Lemon Lime Gecko. And Tiger Stripe ni orang kata bole makan, buat campur dalam asam pedas or gulai. Tapi tak pernah lagi la ciksun try, tak berani pun ye. Alocasia Black Stem pun ada jugak, cantik batangnya warna hitam. Tanya mamak, tanam banyak-banyak tu, nak buat makan ke? Dia jawab, tak lah, saja tanam. Haha! Mana boleh makan woi!
Kerja ciksun tiap hari kat kampung, memang membelek pokok-pokok keladi mamak aje. Duk tolong tukar tanah dan tukar pasu. Kat sana, sabut kelapa dan sekam padi bakar agak mahal harganya berbanding kalo beli kat Shopee. Nanti kalo balik kampung lagi, ciksun nak beli kat sini siap-siap dan bawak balik bagi mamak.
Beberapa hari awal, sebelum suami balik KL, kitorang jalan-jalan cari keladi juga. Pergi pasar tamu Bintulu, beli Mickey untuk mamak. Kat sana boleh tahan murah sikit harganya. RM30 je tinggi betis ciksun, kat Johor ni ciksun beli RM45.
Tak stop sampai Mickey aje, hari suami balik KL, lepas hantar dia kat airport, mamak ajak pergi pasar dekat tapak airport lama. Tu dia rambang mata ciksun sebab banyak sangat penjual pokok keladi. Ada keladi kampung, ada keladi bandar, keladi hybrid pun ada. Harga pun ada yang murah, ada yang standard market price.
Kali pertama pergi, merembat sampai empat plastik jugak pokok. Ciksun beli Alocasia Frydek tu RM40, tapi tak bawak balik Johor lagi sebab pokoknya besar. Tak muat kotak. Bagi dia beranak dulu kat Bintulu, nanti raya ciksun bawak balik sini, ko tunggu yeeee! Haha! Rembat juga Cat Tumpah RM10, buat tambah Cat Tumpah dari Sabah hari tu. Pokok Calathea Lancifolia tu tak ingat rega berapa, dengan pokok daun sup sekali yang dah rimbun dalam pasu besar, pun beli jugak.
Kali kedua pergi, konon nak beli sabut pulak, tapi sabutnya takde. Sekam padi mentah je ade. Tapi time ni terembat jugak la pokok Syngonium Three Kings dengan rega RM15 aje weiii! Murah sangattt! Seller tu pun cakap, ni kalo biasa tengok online, rega dia RM40 ke atas, rugi dia jual kat Bintulu ni sebab orang tak pandang. Aduhai. Dengan Keladi Askar, RM10 aje. Mamak suka Hilo Beauty, tapi ciksun belum mampu lagi nak belikan yang tu, kita belikan yang seakan-akan je dulu. Insya'Allah next time kalo ada rezeki lebih, kita belikan Hilo Beauty yang dah besar, ok!
Itu cerita dekat pasar, nursery pun kitorang pergi jugak sebab mamak nak beli pasu. Tapi kalo dah sampai nursery, kena la belek pokok keladi apa yang ada, ye tak? Masa ni la ciksun terjumpa keladi Jessi berlambak-lambak sampai ke bawah meja. Nampak nau tak berapa laku kat sana. Sebab mamak belum ada lagi, ciksun belikan lah (ecewah, nanti kalo beranak, ciksun yang nak bawak balik Johor). RM28 je satu pasu saiz sederhana, dengan dua daun yang sihat.
Mamak ciksun pulak banyak kali cerita kat ciksun, pak cik ciksun ada banyak gila pokok keladi. Dulu pak cik yang selalu bagi mamak anak pokok keladi. Tak boleh tak, ciksun mesti nak jenguk juga kebun keladi pak cik sebelum balik. Pak cik sebelah mamak ni anak Nek Usu, adik arwah nenek ciksun. Dulu kecik-kecik dia suka usik panggil ciksun "anak Cina" sebab muka ciksun Chinese-looked dari kecik ye guysss 😝
Haaa, berlambak ke tak pokok keladi pak cik ciksun ni? Hahaha! Terkezutttt ciksun bila sampai, kemain dah macam hutan simpan, bak kata bff ciksun. Rasanya ada lebih 200 jenis keladi kat sini, terpegun sungguh nengok ada AMV @ Keladi Albino jugak, bior aje dalam pasu kat depan rumah. Masya Allah, baik-baik orang kampung sini 😂
Masa pergi ni, pak cik ciksun takde, ada Nek Usu aje kat rumah. Jadi tak dapat lah nak
ngecek
 berborak-borak pasal keladi dengan pak cik. Rasanya pak cik pun buat jualan juga pokok-pokok keladi dia tu sebab nampak ada propagation corner. But, tak tahu la kan kalau-kalau dia just bela suka-suka aje. Kalau bff ciksun pulak, memang dia ada nursery untuk jual pokok keladi depan rumah.
Sempat ciksun snap beberapa jenis pokok keladi kat rumah dia masa ambik pokok syngonium Milk Confetti dan sygonium Mojito yang ciksun dah book berbulan-bulan lepas. Seronok betul tengok pokok keladi sihat-sihat. Banyak pokok kayangan jugak kat sini, bff ciksun memang pandai buat business, dulu yang jual baju dengan tudung Mia Ajmal tu pun dia jugak! Hihi.
Amek gambar dengan bff, sambil peluk pasu Colocasia Mojito, ko hado? Hahaha! Tapi ciksun peluk je tau, tak bawak balik 😂 Sila google berapa harga dia, ahahahahahah!
Macam mana ciksun bawak keladi naik flight? Memula tu was-was jugak nak bawak balik JB. Tapi bff ciksun cakap, boleh bawak masuk kargo. Dia pernah buat dulu. Kena balut elok-elok setiap pokok macam yang Shopee seller selalu buat, supaya pokok boleh tahan in case kena lempar.
Haa gitu kekdahnya. Setiap kotak ni ciksun padatkan dalam satu kotak besar pulak. Memang tak gerak-gerak la pokok-pokok dalam kotak tu. Jangan lupa tulis Fragile dekat kotak. Masa nak check in kargo nanti staff airline akan tampal sticker Fragile dan minta kita sign form yang diorang berlepas tangan kalo jadi apa-apa dekat barang kita atas kecuaian kita sendiri. Haha. Ye lah, ko letak Fragile tapi tak pack elok-elok sedangkan ko tau benda tu Fragile, memang salah ko lerrr. Pihak airlines akan berusaha sebaik mungkin jaga setiap barang yang ada sticker Fragile, tapi kalo jadi ape-ape lepas diorang da berusaha tu, ko tanggung sendiri ye. Faham?
Alhamdulillah, pokok-pokok keladi ciksun sampai dengan selamat ke KL. Dan dah bawak balik JB pun. Syukurrrr!
Begitu lah kisah ciksun dan keladi kat kampung. Haha!